text:
WASE RUASAGAVULUKADUA
E Sega ni Rawai ena Rere kei na Vakatitiqa
1-3. Na cava e raica o Pita, na cava e vakila o koya ena bogi?
E VOCE vakatotolo o Pita qai veiraiyaki voli ena bogi. Ni rai yani, vaka e raica e dua na rarama ena vunilagi mai na isi, oya beka na ivakatakilakila ni sa kida na mataka? E wabibiri na masela ni dakuna kei na tabana ena balavu ni nona voce voli mai. Na cagi a vakila toka e uluna e vukica vakasauri na Wasa o Kalili me seuseua. E robaroba toka mai na mua i liu ni waqaniqoli na ua lelevu, lai vakavuna me lubetu kina na nona isulu qai curumi koya na liliwa. Ia e voce takoso ga yani o Pita.
2 Eratou biuti Jisu duadua tu yani e baravi o Pita kei na nona itokani. Ena siga oya, eratou raici Jisu ni vakania e vicavata na udolu na viakana tu ena vica ga na ibuli madrai kei na ika. Era mani vinakata na tamata mera buli Jisu me tui, ia a sega ni vinakata o Jisu me vakaitavi ena ka vakapolitiki. E vinakata me ratou cakava tale ga qori na nona imuri. Ni saga me biuti ira na ilala levu oya, e tukuna vei ratou na nona tisaipeli me ratou vodo i waqa, me ratou liu ena tai adua ni baravi, mani gole cake o koya ena ulunivanua me lai masu duadua.—Mari. 6:35-45; wilika Joni 6:14-17.
3 Ni ratou qai biubiu na tisaipeli se tu donu na vula levu, ia qo sa dromu tiko yani vakamalua ena wesi ni vunilagi. E vica wale ga na kilomita eratou lakova rawa. E dredre na veivosaki ni sa rui kaukaua na cagi kei na vadugu ni ua. De dua e vakasama duadua tiko ga o Pita.
E levu na ka e sa mai kila vei Jisu o Pita ena loma ni rua na yabaki, se levu tiko ga na ka e vinakati me vulica
4. Na sasaga cava e ivakaraitaki vakasakiti kina vei keda o Pita meda vakadamurimuria?
4 E levu na ka me vakasamataki! E sotavi Jisu na kai Nasareci ena imatai ni gauna o Pita, rauta e rua na yabaki yani eliu. E vulica e levu sara na ka, ia se tu tale e levu na ka me vulica. Ni yalorawarawa me cakava qori—e saga me kua ni vakaleqai koya na vakatitiqa kei na rere—e ivakaraitaki vakasakiti vei keda meda vakadamurimuria. Meda dikeva mada na vuna.
“Keirau sa Kunea na Mesaia”!
5, 6. E vakacava sara tu mada na ivakarau ni bula i Pita?
5 Ena sega vakadua ni guilecava o Pita na siga erau sota kina kei Jisu. E mai vakasavuya vua na itukutuku veivakurabuitaki qo na tacina o Adriu: “Keirau sa kunea na Mesaia.” E veisautaka sara ga na ivakarau ni bula i Pita na veivosa qori. Qai sega tale ni veisau.—Joni 1:41.
6 E vakaitikotiko voli o Pita e Kapenaumi, na siti ena noca ni baravi ena drano ni Wasa o Kalili. E daucakacaka kei Adriu kei rau na luvei Sepeti o Jemesa kei Joni ena bisinisi ni qoli. E dau tiko kei Pita o watina, vugona kei na tacina o Adriu. E dau lai qoli me bula kina na nona vuvale, qo ena vinakati kina na cakacaka vakaukaua, na igu, kei na kila. Vakasamataka na nona dau cakacaka me vicavata na bogi—eratou biuta na nodratou lawa ena maliwa ni rua na waqa qai yavia na ika cava ga e rawa mai na drano. Eda rawa tale ga ni raitayaloyalotaka na kaukaua ni cakacaka ena vicavata na siga ni wasewasei na ika qai volitaki, cula na lawa qai vakasavasavataki.
7. Na cava e rogoca o Pita me baleti Jisu, na cava e marautaki kina na itukutuku qo?
7 E tukuna vei keda na iVolatabu ni o Adriu e dua na tisaipeli i Joni na Dauveipapitaisotaki. Sa macala ga ni na vakatudaliga vinaka sara o Pita ena itukutuku i Joni e mai vakasavuya o tacina. Dua na siga e raici Joni o Adriu ni dusi Jisu na kai Nasareci qai kaya: “Raica, na Lami ni Kalou!” Sega tale ni wawa o Adriu ni sa mai dua na imuri Jisu qai tukuna vei Pita na itukutuku marautaki qo: Sa tadu mai na Mesaia! (Joni 1:35-40) Ni oti na talaidredre mai Iteni ena rauta na 4,000 na yabaki yani eliu, e yalataka na Kalou o Jiova ni na digitaka e dua me vakarautaka vei keda na kawatamata na inuinui dina. (Vkte. 3:15) Sa mai sotava na Dauveivakabulai qo o Adriu, na Mesaia sara ga! E vakusakusa yani o Pita me lai sotavi Jisu tale ga.
8. Na cava na ibalebale ni yaca e vakatoka o Jisu vei Pita, na cava era se lomatarotarotaka tiko ga kina eso?
8 Me yacova mai na siga oya, e dau kilai o Pita me o Saimoni se o Simione. Ia e raici koya o Jisu qai kaya: “‘O iko o Saimoni na luvei Joni, o na vakatokai o Kifa’ (kena ibalebale, o Pita).” (Joni 1:42) O “Kifa” e nauni kilai levu e kena ibalebale “na vatu.” E macala ga ni vosa vakaparofisai na vosa i Jisu. E sa raica tu mai o koya ni na vaka na vatu na vakabauta i Pita—e dei, kaukaua qai nuitaki nona veivakauqeti vei ira na imuri i Karisito. Vakacava, a bau vakasamataka va ya o Pita? Kena irairai ni sega. Eso mada ga era kaya ni kena itukutuku ena iVolatabu e vakaraitaka ni tamata veilecayaki, sega ni yalodina qai lomalomarua.
9. Na cava erau raica o Jiova kei na Luvena, na cava o nanuma kina meda nuitaka na nodrau rai?
9 E tiko tale ga na malumalumu i Pita. E sega ni lecava qori o Jisu. Me vakataki Tamana ga o Jiova, e dau raica o Jisu na nodra vinaka na tamata. E levu sara na itovo vinaka e raica vei Pita o Jisu qai uqeti koya me vakayagataka vinaka sara qori. O Jiova kei na luvena erau raica tale ga vei keda nikua na ka eda vinaka kina. De dua eda nanuma ni dredre vei rau me rau raica na ka eda vinaka kina. Ia meda nuitaka na nodrau rai, meda yalorawarawa ni vakavulici, qai veisau me vakataki Pita.—Wilika 1 Joni 3:19, 20.
“Kua ni Rere”
10. Na cava e raica sara ga o Pita, ia na cava e lesuva tale?
10 De dua e tomani Jisu o Pita ena ilakolako vakavunau. De raica na imatai ni cakamana i Jisu ni vukica na wai me waini ena kana magiti ni vakamau mai Kena. Koya e bibi sara, ni rogoca na itukutuku veivakurabuitaki i Jisu kei na nuinui ni Matanitu ni Kalou. Yaco na gauna e lesu tale o Pita ena nona bisinisi ni qoli. Erau sota tale kei Jisu ni oti e vica na vula—ena gauna qo e sureti Pita sara ga o Jisu me muri koya ena cakacaka vakavunau.
11, 12. (a) Na cakacaka cava a vosota voli o Pita? (b) Na cava a rairai vakasamataka voli o Pita ni rogoci Jisu tiko?
11 Se qai vosota voli ga o Pita e dua na bogi ni cakacaka e veivakayalolailaitaki. Eratou balata vakavica na lawa na gonedau, ia eratou yavi lala ga mai. E solia o Pita na nona kila kei na iwalewale kece me rawa kina eso na ika, e veibiuyaka na lawa ena drano me kunea na vanua e dau katoa kina na ika. Sa macala ga ni na rairai vakataki ira na vo ni gonedau, mera via rai sara ena boto ni wai butobuto, mera raica na qeleni ika se me dukia na wai me gole na ika ena lawa. Na vakanananu qori ena vakamosia ga vakalevu na yalona. E sega ni ka ni qito qo vei Pita nira vakararavi tu vua na tamata. E tini lesu lala i vanua. E vakasavasavataka na lawa. Se ogaoga sara tu ga sa torovi koya yani o Jisu.
Sega ni oca o Pita ni rogoca na usutu ni nona vunau o Jisu—na Matanitu ni Kalou
12 Era torovi Jisu yani na ilala levu ra qai vakatudaliga ena veika e tukuna. Nira sa rui le levu, e vodo ena waqa i Pita o Jisu qai tukuna vua me toso yani vakalailai e wai. Ni voqa vinaka mai na domona e delaniwai, sa qai vakavulici ira. E vakarorogo vinaka o Pita vakataki ira ga na tu i vanua. E sega vakadua ni oca na rogoca na usutu ni vunau i Jisu me baleta na Matanitu ni Kalou. Sa na dua dina na itavi dokai me tokona na Karisito ena vakatetei ni itukutuku e rawati kina na bula ena vanua taucoko! Ena cakava rawa qori o koya? Ena vakania vakacava nona vuvale o Pita? De dua a vakasamataka lesu o Pita na bogi balavu a sega ni katoa kina na qoli.—Luke 5:1-3.
13, 14. Na cakamana cava a cakava o Jisu vei Pita, na cava e cakava kina o Pita?
13 Ni vosa oti o Jisu, e kaya vei Pita: “Toso mada yani i vanua titobu mo dou talaca kina na nomudou lawa me rawa mai kina eso na ika.” Dua na ka nona vakatitiqa o Pita. E tukuna: “Qasenivuli, keitou sa bau oca dina ena bogi taucoko keitou sega ni rawata e dua na ka, ia au na talaca ga na lawa me vaka oni tukuna.” Se qai samaka oti ga na lawa o Pita. Sa macala tu ga ni na sega ni via talaca tale i wai na lawa—vakauasivi ni sega ni katoa na qoli! Ia, e muria ga na ka e tukuna o Jisu, rairai a sikinala vei ratou ena ikarua ni waqa me ratou muri yani.—Luke 5:4, 5.
14 E vakila o Pita na bibi ni lawa ni sa tekivu yavia mai. E veivakurabuitaki qai solia nona igu kece me yavia mai, sega ni dede sa raica na ibinibini ika ena loma ni lawa! Ena levu ni nona tavaiyaya e kacivi ratou na vodo tiko ena ikarua ni waqa me ratou mai veivuke. Ni ratou gole yani, eratou sa qai kidava ni sega ni rauta e dua ga na waqa na ika kece. Eratou mani vakatawana na waqa ruarua, ia se levu ga na ika—tekivu dromu vakamalua na waqa ena bi ni ika. E tarai Pita sara ga na ka e raica ya, e kurabui vakalevu. Sa raica oti o koya na nona vakayagataka o Jisu na nona kaukaua, ia na ka e cakava qo e yaga sara ga vua kei na nona vuvale. E vakavuna mada ga o koya me coko na ika ena lawa! E tuburi Pita na rere, e tekiduru qai kaya: “Ni biuti au Turaga, niu tamata ivalavala ca.” E rawa vakacava me mai veimaliwai tu kei koya e vakayagataka na kaukaua ni Kalou?—Wilika Luke 5:6-9.
15. E vakavulici Pita vakacava o Jisu ni sega na vuna vinaka me vakatitiqa se rere kina?
15 E tukuna yani vakavinaka o Jisu: “Kua ni rere. Me tekivu qo o sa na qolivi ira na tamata.” (Luke 5:10, 11) Sa sega tale na gauna ni vakatitiqa se rere. Sega tale ni dua na vuna vinaka me vakatitiqataka kina o Pita eso na ka me vaka na qoli, nona malumalumu, kei na ka e sega ni cakava rawa. Dua na cakacaka levu me cakava o Jisu, na cakacaka vakaitalatala ena veisautaka vakadua na bula ni kawatamata. E qarava na Kalou e ‘dau veivosoti vakalevu.’ (Aisea 55:7) Ena raica o Jiova na veika e gadreva o Pita, na veika vakayago kei na veika vakayalo.—Maciu 6:33.
16. Na cava eratou cakava o Pita, Jemesa, kei Joni ena veisureti i Jisu, na cava e vakatulewa vinaka duadua kina qori?
16 Sega ni bera nona talairawarawa o Pita, Jemesa, kei Joni. “Eratou kauta i vanua na waqa ruarua, ratou biuta tu mai na ka kece me ratou muri koya.” (Luke 5:11) O Pita e vakabauti Jisu kei koya tale ga e tala mai. Qo na vakatulewa vinaka duadua me cakava. O ira tale ga na lotu vaKarisito nikua era vakaraitaka na nodra vakabauta nira sega ni vakatitiqa se rere ena nodra qaravi Kalou. E sega vakadua ni matewale na nodra nuitaki Jiova.—Same 22:4, 5.
“Na Cava o Vakatitiqa Kina?”
17. Na cava e nanuma o Pita ena rua na yabaki ni nodrau sota kei Jisu?
17 Ni oti ga e rauta ni rua na yabaki nona sotavi Jisu, e voce yani o Pita ena bogi ni kaukaua na cagi ena Wasa o Kalili, me vaka e tukuni mai ena itekitekivu ni wase qo. E sega ni kilai se cava a vakasamataka voli ena gauna qori. E levu sara na ka a rawa ni vakananuma! A vakabula o Jisu na vugoi Pita. E vunau ena Ulunivanua. Mai na ka e dau vakavulica kei na nona cakacaka veivakurabuitaki, e vakaraitaka ni o koya ga na digitaki i Jiova, na Mesaia. Ni toso na gauna, e vakila o Pita ni sa rawa ni lewa vinaka na ka e dau malumalumu kina, me vaka na rere kei na vakatitiqa. E digitaki Pita sara mada ga o Jisu me dua vei ratou na 12 na yapositolo! Sega ni dede mai na gauna qori, e qai kila o Pita ni se sega ni oti na nona dau rere kei na vakatitiqa.
18, 19. (a) Vakamacalataka na ka e raica o Pita ena Wasa o Kalili. (b) Na cava e cakava o Jisu ena kerekere i Pita?
18 Ena ikava ni matayadra ena bogi oya, ena maliwa ni 3:00 na kaloko kei na kida ni mataka, e cegu na voce o Pita mai dabe tu yani vakadua. E raica ni toso tiko e dua na ka ena veitubuyaki ni ua! Vakacava, ya na yaloyalo ni ua ena ramase ni vula? Sega, sa rui dodonu qai toso tiko ga. Oya e dua na tamata! Io, e dua dina na tamata e taubale tiko e delaniwai! Ni sa voleka mai, e vaka ga ena lako siviti ratou. Dua na ka na nodratou taqaya na tisaipeli, eratou nanuma ni raivotu. Mani vosa yani na tamata oya ni kaya: “Dou vakacegu, o yau ga qo, dou kua ni rere.” O Jisu ga ya!—Maciu 14:25-28.
19 Mani tukuna vua o Pita: “Turaga, ke o kemuni dina, ni vakarota meu lako yani vei kemuni e delaniwai.” A doudou ena imatai ni gauna. Ena levu ni nona marautaka na cakamana oya, e vinakata sara ga o Pita me vakataudeitaki na nona vakabauta. E vinakata me taubale tale ga e delaniwai. Mani tukuna ga vakavinaka vei koya o Jisu me lako yani vua. E siro sara mai waqa o Pita qai butu yani ena delaniwai maravu. Raitayaloyalotaka mada ni vakila o Pita na kaukaua ni vanua e butu kina ena delaniwai. Sa na dua na ka na nona qoroqoro ni lako yani vei Jisu. Ia e dua tale na ka e yacovi koya.—Wilika Maciu 14:29.
20. (a) E vakawelei vakacava o Pita, na cava e mani yaco kina? (b) Na lesoni cava e vakavulica vei Pita o Jisu?
20 E vinakati vei Pita me rai tiko ga vei Jisu. E vakayagataka o Jisu na kaukaua e solia o Jiova, me taubale kina o Pita ena veitubuyaki ni ua. E cakava tale ga qori o Jisu ena vuku ni nona vakabauti koya o Pita. Ia a vakawelei o Pita. Eda wilika: “E rere ni raica na bula ni cagi.” E raica o Pita na kasere ni ua ena baba ni waqa, e veitubuyaki ena kaukaua ni cagi mani vakavuna me taqaya. De dua e vakasamataka tiko ni na luvu. Ni tuburi koya na rere, e luluqa na nona vakabauta. E vakatokai o Pita me Vatu ni tudei, ia sa tekivu dromu vaka na vatu ni sega ni dei na nona vakabauta. E kila na qalo o Pita, ia e sega ni nuitaka na kila qori ena gauna qo. E kacivaka yani: “Turaga, vakabulai au!” E dreti koya cake o Jisu ni se tu ga e delaniwai. E vakabibitaka vei Pita o Jisu e dua na lesoni: “Sa rui lailai na nomu vakabauta, na cava o vakatitiqa kina?”—Maciu 14:30, 31.
21. Na cava e rerevaki kina na vakatitiqa, na cava eda na rawa ni cakava?
21 E veiganiti ni tarogi, “Na cava o vakatitiqa kina?” Na vakatitiqa e rawa ni veivakaleqai. Ke da soli keda kina vakarawarawa, e rawa ni luluqa noda vakabauta da qai malumalumu vakayalo. E vinakati meda sasaga vagumatua! Ena sala cava? Me donu tiko ga noda rai. Ke da dau vakananuma na ka eda rerevaka, na ka e dau vakayalolailaitaki keda, na ka e vagolei keda tani mai vei Jiova kei na Luvena, eda na vakatitiqa tiko ga. Ke da rai tiko ga vei Jiova kei na Luvena ena ka erau sa cakava, na ka erau cakava tiko, na ka tale ga erau na cakava vei ira na lomani rau, eda na sega ni vakaleqai ena vakatitiqa.
22. Na cava meda vakadamurimuria kina na vakabauta i Pita?
22 Ni muri Jisu ena waqa o Pita, e raica ni sa ruru na draki ca. E maravu na Wasa o Kalili. E tomani ratou na vo ni tisaipeli o Pita ni ratou kaya: “O kemuni dina na Luve ni Kalou.” (Maciu 14:33) Dua na ka nona vakavinavinaka o Pita ni sa kida na mataka ena dela ni drano. E vulica me kua ni vakatitiqa, me kua tale ga ni rere. E se vinakati ga vei Pita e levu na veisau ni bera ni mai dua na lotu vaKarisito e vaka na vatu a tukuna taumada o Jisu. E vakadeitaka me toso tiko ga. Vakacava, o na cakava tale ga qori? O na raica ni veiganiti dina me vakadamurimuri na vakabauta i Pita.


c: text/html

text:
Veikauwaitaki
Dua na usutu levu ni Fiji Pine me dau veikauwaitaki. Me vaka ni taukena na Matanitu na kena iwase levu, e dau qarauna matua na Fiji Pine me kua sara ni vakasuka ena itavi ni veikauwaitaki raraba. Qo e so na sala e dau veikauwaitaki kina:
- Soli cakacaka vei ira na itakele ni cakacaka ni paini – na itaukei ni qele. Qo na cakacaka ena volau kei na konitaraki ni cakacaka mai veikau, wili kina na ta kau, usa kau, qaravi veikau, tei kau, bokobuka, veivakavulici &s. Na Fiji Pine e sala ni nodra vakaitavi e sivia na le 25,000 na itaukei ni qele mai na veiyavutu;
- Veivakatorocaketaki mai na veivanua tu yawa. Qo era sa rawata kina na itaukei ni qele mai na veivanua dredre na gaunisala vivinaka, koronivuli, paipo ni wai, livaliva &s. Na Fiji Pine sa vakayacora e levu na veivakatorocaketaki;
- Veituberi vei ira na itaukei ni qele, vakabibi na veivakavulici ena bisinisi kei na kena vuli tara, mera rawa ilavo kina ena cakacaka eso ni Fiji Pine.

robotstxt: allowed

filter: keep


text:
E dua nai vakavuvuli dina ka yaga vakalevu, sai koya nai tukutuku sa baleta na nona lako vakarua mai ko Jisu Karisito me vakaotia kina na cakacaka ni veivakabulai. Ko ira na tamata dina era sa vaka na vulagi e na vuravura oqo, sa dua nai nuinui vinaka vei ira, a ya na nona lako tale mai ko Jisu, na Vu-ni-bula kei na Vu-ni-tucake-tale. Ia so rogo vakalevu sara e nai Vola Tabu nai vakavuvuli oqo. Mai na gauna e rau sa vakasavi kina mai Iteni ko Atama kei Ivi, e na veigauna e loma, ko ira na tamata vakabauta era sa nuitaka na nona lako mai ki vuravura ko koya sa yalataki e na parofisai, me sa vakamalumalumutaki kina na nona kaukauwa na meca levu. Ko ira na tamata yalosavasava era sa rai ki liu ki na nona lako mai ko Jisu, ni ra sa kila ni sa kena gauna me yaco kina na ka sa yalataki. Ko Inoki, nai kavitu sa taravi Atama, a koya e rau sa dau lako vata kei na Kalou, sai koya sa parofisaitaka na nona lako mai ko Jisu. “Raica, sa lako vata mai na Turaga, kei na nona yalosavasava era udolu vakatini; me cudruvi ira kecega.” Juta 14,15. Ko Jope talega, ni sa vakararawataki, sa tukuna na nona vakabauta ni na lako tale mai ko Jisu. “Ni’u sa kila ni sa bula tiko na noqui Vakabula, ena tu talega e vuravura e na siga maimuri.” Jope 19:25.
Era sa vosa vakalevu e na vuku ni nona lako mai ko Jisu ko ira era sa vola nai Vola Tabu. Sa vosa kina ko Tevita e na Same vakaoqo: “Mai Saioni, na koro lagilagi duaduaga, sa serau mai na Kalou. Ena lako mai na noda Kalou, ena sega ni galu: Ena kacivi lomalagi mai cake ko koya, kei vuravura talega, me lewai ira na nona tamata.” “Me reki ko lomalagi, ka ladelade ko vuravura; me vadugu na wasawasa, kei na ka kecega sa sinai kina – ni sa lako mai ko koya, ni sa lako mai me lewai vuravura.” Same 50:2-4; Same 96:11,13.
Sa kaya ko Aisea, “Dou yadra ka sere, koi kemudou ka tiko e na kuvu-ni-soso, ni sa vaka na tegu e na co na nomu tegu, ia na qele ena biuti ira tani na mate.” Aisea 26:19. “Ena vakaotia sara na mate ko Koya; ia na Turaga ko Jiova ena tavoya na wai ni mata mai na matadra na tamadra kecega… A ra na qai kaya e na siga ko ya raica, oqo na noda Kalou, eda a waraki koya, ena vakabulai keda ko koya: oqo ko Jiova, eda a waraki koya; eda na reki ka marau ni sa ia na veivakabulai ko koya.” Aisea 25:8, 9.
Ia ko ira tale eso, era sa parofisaitaka na lako vakarua mai nei Jisu. Sa levu na ka sa tukuni e na Veiyalayalati makawa sa baleta na ka oqo. O cei na tamata me kaya kina ni sa ka mamada nai vakavuvuli oqo?
Ni sa vakarau la’ki lomalagi ko Jisu, sa vakacegui ira na nona tisaipeli e na vosa ni yalayala oqo, “Me kakua ni rarawa na lomamudou: dou sa vakabauta na Kalou; dou vakabauti au talega. Sa vuqa na tikina e na vale nei Tamaqu: Ni’u sa lako me’u vakarautaka na tikina me nomudou. Ia kevaka ka’u sa lako ka vakarautaka na tikina me nomudou, au na lako tale mai, ka kauti kemudou vei au; mo dou tiko talega e na vanua ka’u sa tiko kina.” Joni 14:1-3. “Ia e na siga ena lako mai kina na luve ni tamata e na nonai ukuuku, kei ira vata kaya na agilosi yalosavasava kecega, ena qai tiko e na nona i tikotiko vakaturaga sa vakaiuku-uku: ena qai soqoni vata e matana na lewe ni veivanua kecega: ena qai tawasei ira rua ko koya, me vaka nai vakatawa ni sipi sa tawasei ira na sipi mai vei ira na me.” Maciu 25:31, 32.
Oi rau na agilosi e rau sa tiko e vuravura ni sa lako cake ki lomalagi ko Jisu, e rau sa kaya vei ira na tisaipeli, “Ko Jisu oqo ko koya sa kau tani cake vei kemudou ki lomalagi, ena lako tale mai vakakina me vaka dou sa raici koya ni sa lako ki lomalagi.” Cakacaka 1:11. Ia ko Paula e na nona i vola vei ira na kai Cesalonaika, sa vosa kina vakaoqo, “Ni na lako sobu mai lomalagi ko koya na Turaga e na kaila, kei na domo ni agilosi turaga, kei na davui ni Kalou: ena qai tucake taumada ko ira na mate era sa tu vata kei Karisito.” 1 Cesa. 4:16. Sa kaya talega ko Joni ni sa tiko mai Patimo ko koya, “Raica, sa lako mai ko koya e na o: ka na raici koya na matada kecega, ko ira talega era sa suaki koya: ena tagi sara e na vukuna na veimataqali kecega e vuravura. Me vaka ga oqo. Emeni. Ai Vakatakila 1:7.
Ia na nona vosa ni yalayala vei ira na tisaipeli, sai koya na vosa era sa marau kina ni ra sa kila ena lako mai ko Jisu. Ia ko ira na tamata dina ena veigauna, era sa marau vakatalega kina e na vosa sa volai e na vuku ni nona lako vakarua mai na Turaga. Ia e na veigauna era sa vakararawataki ko ira na tamata lotu, era sa dau rai ki liu ki na gauna sa na lako vakarua mai kina na Turaga, ni ra sa kila ena qai oti kina na nodra rarawa. Ia vei ira mai Cesalonaika, era sa rarawa e na vuku ni nodra mate, ka sa vola vei ira ko Paula, ni na lako mai na Turaga, ena qai tucake tale mai na mate, ko ira kecega era sa tu vata kei Jisu. “O koya mo dou qai ia na veivakacegui vakai kemudou e na vosa oqo.” 1 Cesa. 1:17.
E na vanua veivatu ko ya mai Patimo, ko Joni nai apositolo sa rogoca mai lomalagi na vosa ni yalayala, “E dina ka’u sa lako kusarawa mai,” ia na ka sa domona ko Joni sai koya na nodra masu nai vavakoso lotu dina e na veigauna, ni sa kaya ko koya, “Me vakaoqo: ni lako mai Turaga Jisu.” Ai Vakatakila 22:20.
Ia ko ira sa vosota na vale ni veivesu, kei na mate e na buka waqa, kei na veivakararawataki tale eso, era sa vosota rawa ga ni ra sa nuitaka na nona lako tale mai na Turaga. Era sa rai ki liu ka nanuma na tucake tale mai na mate, ia ni ra sa vakabauta na tikina ko ya, era sa marau e na nodra veivakararawataki, era vosota rawa kina na buka waqa. Ko ira na Walitenisi, era sa dau nanuma me ra sereki sara ni sa lako tale mai ko Jisu. Ko Misi Waikilefi (Wycliffe) talega sa dau kaya ni sa ka dina na nona lako mai ko Jisu.
Sa kaya ko Misi Luca (Luther), nai talatala mai Jamani, “Au sa vakabauta dina sara ni sa vo e tolu na drau na yabaki ena qai yaco mai na siga ni lewa. Ena sega beka ni vosota na Kalou me sivia na gauna ko ya na vuravura ca oqo. Sa toro tiko mai na gauna me vakarusai na veimatanitu vakavuravura.”
Sa kaya ko Melagiconi (Melanchthon), “Na vuravura qase oqo, sa sega ni dede na kena gauna.” Sa kaya talega ko Misi Kalivani (Calvin), “Me da domona ka vinakata vakalevu na siga i Karisito ni sa ka bibi na veika ena yaco kina.” Sa kaya talega ko koya, “Ko ira na mataqali dina era sa nanuma tiko na siga ko ya.” “Me da domoni Jisu tiko me yacova sara na siga ena rairai mai kina ko koya, ia ena vakaraitaka na nona matanitu vakaiukuuku.”
“Ni sa lako cake ko Karisito ki lomalagi sa tamata ko koya ni sa tu vua na leweda, o koya sa macala kina ni na lesu tale mai vei keda. Ia ena lako mai ko koya, ia ena vakatotolo talega.” Oqo na vosa i Misi Nokisi (Knox). Ko Misi Ridile (Ridley) kei Misi Latima (Latimer) e rau sa mate e na buka waqa, e rau sa kaya, “Sa voleka mai nai vakataotioti kei vuravura. Me da kaya e na vosa i Joni, ‘Me vakaoqo: Ni lako mai Turaga Jisu.’”
Sa kaya ko Misi Pakisita (Baxter), “Sa kamikamica vei au me’u vakanananu e na nona lako mai na Turaga. O ira kecega na lotu dina ena vinakata na nona lako mai ko Jisu. Sai koya na siga me da domona, ka nuitaka, ka waraka, ni na yaco kina na veivakabulai, kei na ka kecega eda sa nuitaka e na noda bula oqo. Mo ni vakatotolotaka, na Turaga, na siga ko ya!” Ia ko ira nai apositolo e liu, kei ira nai vavakoso e na gauna e loma, ia ko ira talega e na gauna emuri sara, era sa vinakata kecega na nona lako mai ko Jisu na Turaga kai Vakabula.
Na parofisai sa sega ni tukuna walega nai tovo ni nona lako mai, sa tukuna talega kina nai vakatakilakila ni nona lako mai. Sa kaya ko Jisu, “Ena qai tu nai vakatakilakila eso e na mata-ni-siga, kei na vula, kei na veikalokalo.” “Ena qai tu nai vakatakilakila eso e na mata-ni-siga, kei na vula, kei na veikalokalo.” “Ena qai vakabutobutotaki na mata-ni-siga; ena sega ni cila na rarama ni vula; ka na lutu mai na veikalokalo ni lomalagi, ka na veitosoyaki na veika kaukauwa ni lomalagi, ia era na qai raica na Luve ni tamata ni sa lako mai e na vei o, e na kaukauwa levu kei nai ukuuku. Luke 21:25; Marika 13:24-26. Sa tukuni talega e nai Vakatakila, “Sa tavuki vakalevu na vanua; a sa loaloa na mata ni siga me vaka nai sulu vutika ni manumanu loaloa, a sa liadra na vula.” Ai Vakatakila 6:12.
Sa vakayacori makawa nai vakatakilakila kecega oqo. E na yabaki e 1755, sa yaco na tavuki ni vanua levu dina sara ka sega ni vakakina e liu. Na yacana na tavuki ni vanua ko ya, “Na Tavuki ni Vanua mai Lisiponi,” ko Lisiponi sai koya na koro Turaga mai Potukali, Iurope. Ia ka sega ni ko Lisiponi walega sa kilai kina na tavuki ni vanua ko ya, mai na veivanua mai Iurope, mai Aferika talega, kei Amerika. Sa yavala kina na vanua mai Nowei kei Suiteni, ia sa kilai talega mai na Wesiti Idisi, mai na vanua yawa ko ya. Ia e Lisiponi kei Sipeini talega sa kaukauwa sara kina. Na kena loka mai na vanua ko ya sa katu tini na kena cecere. Na vei ulu ni vanua mai Potukali sa yavala vakalevu kina, eso na ulu ni vanua sa kacabote sara, ka sa caudre mai kina na buka waqa.
Mai Lisiponi sa vaka sa rogo taumada na kurukuru e ruku ni qele, ka qai kacabote kecega na vanua ko ya ka sa rusa sara kina na koro levu. Sa ono beka ga na miniti ka sa qai mate kina e onosagavulu na udolu na tamata.
Ia ni sa oti e ruasagavulu ka lima na yabaki, sa qai yaco nai vakatakilakila e na mata-ni-siga—sa vakabutobutotaki na mata ni siga, ia na kena gauna sa parofisaitaki. Ni sa vosa vei ira na tisaipeli mai na vei ulunivanua ko Jisu, ni sa vakamacalataka na gauna balabalavu ko ya era na vakarawataki kina ko ira na tamata lotu—a ya, na yabaki e 1260, sa tukuna vei ira ko Jisu ni na vakalekalekataki na gauna ko ya e na vukudra na digitaki. Sa qai tukuna ko koya nai vakatakilakila ni nona lako mai, “E na gauna ko ya, ni sa oti mada na rarawa ko ya, ena qai vakabutobutotaki na mata ni siga, ena sega talega ni cila na rarama ni vula.” Marika 13:24. Sa tinia na yabaki ni veivakararawataki e 1260 e na yabaki 1798 ni sa kau vakabobula ki Varanise na Popi. Ia sa oti kina na veivakararawataki ni sa bera na yabaki e 1798. Sa oti na kena rarawa e na yabaki e 1770. Ia e na gauna e loma ni sa bera ni yaco nai vakataotioti ni gauna balavu ko ya, sa kaya ko Jisu ni na vakabutobutotaki na mata ni siga. Ia e na yabaki e 1780, e nai ka 19 ni siga ni vula ko Me, sa vakabutobutotaki na mata-ni-siga.
Ena mataka ni siga ko ya sa cila vakavinaka na mata ni siga, ia ni sa walu beka na kaloko sa dua tani na kenai rairai ni mata ni siga. Sa sega sara na o, ia ka sa vaka sa vavaku ka mudremudre, ka sa vaka na kubou, sa qai dromodromoa kina na serau ni mata ni siga, ka butobuto mai ka sa oti sara kina na kena rarama. Sa qai vaka na lomaloma ni bogi e na siga levu.
Era sa rere sara ko ira na lewe ni vanua, ia ko ira talega na manumanu era sa rere; na manumanu vuka sa la’ki ro e na nodrai tikotiko. Sa cegu sara na cakacaka ka sa tutu na cina ni veivale.
Ia ni sa voleka ni oti na siga ko ya sa cila vakalailai tale na mata ni siga. Ia ni sa bogi mai, sa qai dua na bogi butobuto sara vakalevu, sa taucoko na vula ia ka sega sara vakalailai na kena rarama. Sa kaya e dua na tamata sa raica na bogi ko ya, “Sa rairai vei au me vaka sa sega sara na mata ni siga kei na veikalokalo, sa qai tautauvata na kena butobuto na bogi ko ya.” Ia ni sa oti na lomaloma ni bogi na vanua, sa qai oti na kena butobuto na vula, ia ka sa vaka na dra na vula ni sa damudamu sara.
E na nodrai vola na vuku sa volai kina me yaca ni siga ko ya, “Na Siga Butobuto, Me 19, 1780.” Sa vakayacori kina na parofisai i Joeli. “A mata ni siga ena vuki me butobuto, kei na vula me dra, ena qai yaco mai e muri na siga i Jiova, e levu ka rerevaki.” Joeli 2:31.
Ko Karisito sa vakaroti ira na nona tamata me ra vakatawa ka vakaraica nai vakatakilakila, ka me ra marau ni sa yaco na veika oqo, “Dou tacake, ka vagelegelei kemudou; ni dou sa qai voleka ni vakabulai.” Luke 21:28. Sa vakaraitaka ko koya vei ira na lolo kei na veika ni sa macala kina sa voleka na vula i katakata. “Sa vakatalega kina koi kemudou, ni dou sa raica na kena yaco na veika oqo, dou kila kina sa qai voleka na matanitu ni Kalou.” Tikina e 30, 31.
Ni sa yaco nai vakatakilakila oqo, ko ira na lewe ni veivanua, era sa ogaoga e na veika vakavuravura, ka sa guilecavi kina na nona lako mai na Turaga. Sa tubu me levu na ca mai Amerika e na gauna ko ya. Era sa nanuma ga me ra vutuniyau e na ka vakavuravura, ia era sa sega ni nanuma na ka vaka lotu me vaka e na gauna era sa lako vou yani ki Amerika, ko ira na tamata era sa dro kina e na vuku ni veivakararawataki.
Ni sa solia nai vakatakilakila oqo vei ira na tisaipeli ko Jisu, sa parofisaitaka ko koya na nodra vuki tani na tamata lotu. Sa vakaoqo na nona vosa.
“Ia me vaka e na siga i Noa, ena vakatalega kina na nona lako mai na Luve ni tamata.” Maciu 24:37. Ia sa vakaroti keda ko Jisu vakaoqo: “Ia dou qarauni kemudou vinaka, de dua na siga sa bibi kina na yalomudou e na daukana, kei na dau mateni kei na lomaocaoca e na vei ka ni bula oqo, ka yaco va kidacala kina vei kemudou na siga ko ya.” “O koya mo dou qai vakatawa, ka dau masu tikoga, mo dou vakabau kina mo dou yaga me bula mai na ka kecega oqo ena yaco mai, ka tu e na mata ni Luve ni tamata.” Luke 21:34, 36.
Na nodrai tovo na tamata lotu e na gauna oqo sa tukuni e nai Vakatakila, “Ni sa yacamu walega na bula, o sa mate ga.” Ia vei ira era sa wele ka sega ni vakarautaki ira, sa tu na kena vosa, “Ia kevaka ko na sega ni vakatawa, au na lako yani vei iko me vaka na daubutako, ia ko na sega ni kila na tiki ni siga ka’u na lako yani kina vei iko.” Wase e 3:1, 2.
Sa qai yaga me ra vakasalataki ko ira na tamata, me ra vakarautaki ira ena vuku ni vakataotioti kei vuravura. Sa kaya na parofita, “Sa ka levu na siga i Jiova ka rerevaki sara; ia ko cei me na vosota rawa?” Joeli 2:11. O cei ena tiko rawa e na siga ena rairai mai kina ko koya, “sa savasava na matana me dreta kina ni vakaraica na ca?” Vei ira era sa kaci ka kaya, “Ia keimami sa kilai kemuni,” ia ka ra sega ni cakava na nona vunau, ka vunitaki e lomadra na ca, ena qai dua na siga ni butobuto vei ira na siga i Jiova. Na nodra koula kei na nodra siliva, ena sega ni vakabulai ira rawa e na siga ko ya.
“A siga ni cudru na siga ko ya, na siga ni ca kei na rarawa, a siga ni veivakacacani kei na veivakarusai, a siga butobuto ka loaloa, a siga ni o kei na butobuto levu. A siga ni davui kei na kaila ni valu.” Sefanaia 1:15, 16. “Raica, sa toro mai na siga i Jiova, sa ka rarawa dina sara e na cudru levu kei na cudru waqawaqa, me vakarusa na vanua: ia ena vaqeavutaka ko koya na kena tamata i valavala ca.” Aisea 13:9.
“Dou uvuca na davui e Saioni, ka kacivaka nai valu e na noqu ulu-ni-vanua tabu; me ra sautaninini ko ira kecega na lewe ni vanua; ni sa lako mai na siga i Jiova, ka ni na voleka mai.” “Dou vakatabuya na siga me ia kina na lolo, kacivaka me dua mada nai soqosoqo tabu: Vakasoqoni ira na tamata, vakasavasavataki ira nai soqosoqo, vakasoqoni ira na qase, vakasoqoni ira vata mai na gone, me lako mai na tagane sa qai vakawati, mai na nona loqi, kei na watina mai na nonai davodavo. Me ra mai tagi na bete e na macawa ni curucuru ni vale kei nai cabocabo ni soro, ka me ra kaya, mo ni yalololoma mai, Jiova, vei ira na nomuni tamata, ka kakua ni solia na nomuni votavota me vakarogocataki.” “Mo dou lesu mai vei au e na vu ni yalomudou, ka dou lolo talega, ka me vakawai na matamudou, ka ia na tagi yaso: ia dou dresulaka na yalomudou, ka kua ni dresulaka na nomudou i sulu, ka lesu vei Jiova na nomudou Kalou: ni sa dau yalo vinaka ka yalololoma, sa berabera ni cudru, ka sa ka levu na nona loloma, ka sa veivutunitaka na nona via cudruvi ira. O cei sa kila, se na lesu beka ga ko koya ka veivutuni, ka laiva kimuri na ka ni veivakalougatataki.” Joeli 2:1, 15-17, 12-14.
Me ra sa vakarautaki me ra tu rawa ena sigalevu ko ya, sa yaga me caka e vuravura e dua na cakacaka levu. Sa kila na Kalou ni sa levu na nona tamata e vuravura era sa sega ni nanuma vakalevu na veika vakalomalagi, o koya sa solia mai ko koya e dua nai tukutuku me ra vakasalataki kina, me ra qai vakarautaki ira me ra tu rawa e na siga ko ya.
Ia nai tukutuku oqo sa rairai levu e nai Vakatakila, wase e 14. E na wase oqo, sa tukuni kina e tolu nai tukutuku eratou sa lako vata, ia ni sa vunautaka oti, sa qai rairai mai na luve ni tamata, me sa “tamusuka na vua i vuravura.” Tikina e 16. Nai matai ni tukutuku sa tukuna na Veilewai. Sa raica na parofita na agilose sa vuka e na “maliwa kei lomalagi kei vuravura, a sa taura nai tukutuku vinaka e sega ni oti rawa, me vunautaka vei ira sa tiko e vuravura, vei ira kece talega na veimatanitu, kei na veimataqali, kei na duivosavosa, kei ira na tamata, ka sa kaya e na domo levu, Dou rerevaka na Kalou, ka vakarokoroko vei koya; ni sa yaco na nona gauna me lewa: ia dou vakarokoroko vei koya ka buli lomalagi, kei vuravura, kei na wasawasa, kei na veivurevure ni wai.” Ai Vakatakila 14:6, 7.
Nai tukutuku oqo sa tukuni me i “tukutuku vinaka e sega ni oti rawa.” Ko iratou na agilosi, eratou sa liutaki ira na tamata sa vunautaka nai tukutuku-vinaka. Sa macala vei keda ni ra sega ni vunau dina sara ko ira na agilose, sa nodrai tavi na tamata me ra vunautaka e vuravura nai tukutuku-vinaka.
Vei ira na tamata dina eso, era sa muria na veituberi ni Yalo Tabu, sa soli vei ira me ra vunautaka nai tukutuku ni nona lesu tale mai ki vuravura nai Vakabula. Era sa vakarorogo ki na parofisai ni Vola Tabu, a ya na “cina sa serau e na vanua sa butobuto, ka malua me kida mai na mataka.” 2 Pita 1:19. Era sa vakasaqara mera kila nai Vola Tabu ka sega nai yau vakavuravura, ia era sa okata me ‘vinaka na daveivoli kina ka ca na dauveivoli e na siliva, na kena tubu talega sa vinaka ka ca na kena tubu na koula dina.” Ai Vakaibalebale 3:14. Sa qai vakaraitaki vei ira na ka levu ni matanitu. “A vosa vuni nei Jiova sa tu vei ira era rerevaki koya.” Same 25:14.
Sa sega ko ira na qase ni lotu kei ira na tamata rogo era sa vunautaka nai tukutuku oqo. Ke ra sa vakasaqara e na parofisai, ka masu me ra kila na dina, era sa kila na gauna era sa lakovi kina; ia ke sa vakakina, sa qai soli vei ira me ra kila na parofisai. Ia ni ra sa sega ni vakakina, sa qai soli na cakacaka oqo vei ira tale eso. Sa kaya ko Jisu, “Dou lako ni sa tu vei kemudou na rarama, de yacovi kemudou na butobuto.” Joni 12:35. Ko ira era sa gole tani mai na dina, era sa qai tiko e na butobuto. Ia ka sa kaya ko Jisu, “Ko koya sa muri au ena sega ni lako e na butobuto, ena tu ga vei koya na rarama ni bula.” Joni 8:12. O koya sa loma dina me muria na loma ni Kalou, ena solia vua na rarama; ena rairai mai vua e dua na kalokalo me vakaraitaka vua na sala me lako kina ko koya, ia ena tuberi koya e na dina kecega.
Ke ra sa tamata dina ko ira na bete e na gauna i Jisu, era na kila nai vakatakilakila ni gauna ko ya, me ra vunautaka vei ira na tamata na nona lako mai nai Vakabula. Na parofisai i Maika sa tukuna na vanua me sucu kina ko Jisu. Maika 5:2. Ko Taniela sa tukuna na vanua me rairai mai kina ko Karisito. Taniela 9:25. Sa tu vei ira na bete na parofisai kecega oqo. Sa sega sara na nodra ulubale e na ka oqo ni ra sa sega ni vunautaka na nona rairai mai ko Jisu e na gauna ko ya. Na nodra tawa kila ka e na ka oqo sa bale ga ki na nodra wele. Ko ira na Jiu era sa cakava tiko na nodrai bulubulu na parofita sa oti yani, ia e na nodra vakarokorokotaki ira na tamata rogo e vuravura, era sa vakarokorokotaki Setani kina. Ia e na nodra segata me ra dokai e vuravura, era sa guilecava kina na cakacaka levu sa lesi ira kina na Kalou.
Sa kilikili vei ira na qase ni Isireli me ra vakasaqaqara e nai Vola me ra kila na gauna, kei na yasana, kei na ka kecega sa baleta na ka levu duadua ko ya, o koya na nona lako mai na Luve ni Kalou me ia na veivakabulai. Sa kilikili vei ira na tamata kecega e na gauna ko ya, me ra vakarautaki ira me ra tavaki Jisu e na nona lako vakadua mai ko ya. Ia ka rua na tamata mai Nasareci sa curu ki Peciliema ka sega ni kunea rawa e dua na vale me rau curu rawa me rau vakacegui kina. E rau sa qai la’ki moce e na vale ni manumanu, ia sa sucu kina nai Vakabula kei vuravura.
Ko ira na agilosi vakalomalagi era sa kila na nona tiko vakaturaga ko Jisu mai lomalagi e liu, ia era sa nanuma me ka ni marau dina sara vei ira na kai vuravura ni sa rairai mai nai Vakabula. Sa lesi na agilosi me ra lako mai ka tukuna vei ira era sa vakarautaki me ra rogoca nai tukutuku ni nona sucu e vuravura nai Vakabula. Sa vakamalumalumutaki koya me tamata ko Jisu; sa lako mai ko koya me vosota na nodra cala na tamata, ia sa bibi sara na nona i colacola ni sa colata na noda ca kecega. Ia era sa vinakata ko ira na agilosi me ra dokai Jisu ko ira na tamata ni sa vakamalumalumutaki koya ko Jisu e na vukudra na tamata.
E dua na agilosi sa lako mai ki vuravura me raica se ko cei era sa vakarau tu me tavaki Jisu e na nona lako vakadua mai ko ya. Ia ka sa sega ni raica e dua. Sa sega ni rogo e dua na sere ni vakavinavinaka ni sa voleka mai na gauna ni Vakabula. Sa la’ki wawa vakalailai na agilosi e na vanua sa daurairai kina na serau i Jiova-e na vale ni soro; ia ka sa sega talega e dua sa waraki Jisu. Ko ira na kena bete, era sa vakacabora nai soro sa sega ni vinakati mai lomalagi. Ko ira na Farisi era sa vosa e na nodra viavialevu ka masu balabalavu me ra dokai vei ira na tamata. E na nodra vale na tui, e na nodra vale na tamata vuku, e na nodra vuli na bete, e na veivanua kecega, sa sega ni kune ko ira era sa vakaraica nai vakatakilakila ni gauna me ra waraka na nona lako mai ko Jisu.
Sa kidacala na agilose ka sa vakarau lesu tale ki lomalagi me tukutuku kina ni sa sega na tamata sa waraki Jisu. Ia sa qai raica ko koya eso nai vakatawa era sa vakatawa na nodra qele ni sipi, ia sa raica na agilosi ni ra sa veivosaki tiko e na parofisai sa baleta na nona lako mai na Mesaia, ia era sa gadreva dina sara na gauna ko ya. Sa qai rairai vei ira ko koya, me tukuna vei ira nai tukutuku kei Jisu. Sa qai rarama na buca ko ya e nai ukuuku vakalomalagi, ia sa vuqa na agilosi sa dalaga na gusudra ka tukuna e na marau levu,
“Sa nona na Kalou na vakarokoroko e na veiyasana e cake sara;
A sa veivinakati rawa ko ira e vuravura: sa lomani ko ira na tamata.”
Sa dua nai vakavuvuli bibi vei keda oqo. Sa vunauci kina na noda tawa vakabauta, na noda viavialevu, kei na noda vakararavi vei keda vakai keda. Eda sa vakasalataki kina me da qarauni keda, ni da sa weletaka nai vakatakilakila ni gauna eda sa bula kina, ka sa sega ni kila na gauna eda sa lakovi kina.
E sega ni ko ira walega nai vakatawa era sa waraka na nona rairai mai ko Jisu. E na nodra vanua na matanitu ki sau sa so na tamata era sa vakaraica nai vakatakilakila ni gauna ko ya; eso vei ira na tamata vuku ka vutuniyau, mai na tu-i-cake, era sa tamata dau lotu, ka ra raici Jiova e na veika e vakamatatataki e vuravura, e na matanisiga, kei na vula, kei na veikalokalo. Ia mai nai Vola Tabu talega era sa wilika kina nai tukutuku ni kalokalo sa tukuni me tubu mai vei Jekope me vaka sa tukuni e na Veiyalayalati Makawa,
“Au sa raici koya, ka sa bera ga ko koya:
Au sa raici koya, ka sa yawa ga ko koya;
Ena vura mai e dua na kalokalo mai vei Jekope,
Ka tubu e dua nai titoko vakatui mai vei Isireli.”
Tiko Voli mai naLekutu 24:17.
Ia ko ira na tamata vuku ni ra sa wilika na parofisai oqo, era sa qai waraka, e na marau levu, na nona lako mai ko Jisu. O Koya sa sega walega na “nodra vakacegui na Isireli,” a sa “rarama me vakararamataki ira na veimatanitu tani.” Era sa vakasaqara na dina kei na rarama, ia na rarama mai cake sa cilavi ira ka tuberi ira e na sala. Ia ko ira na bete kei ira nai vakavuvuli lelevu mai Jerusalemi, ko ira sa nodrai tavi me tukuna na dina mai nai Vola Tabu, era sa butobuto ga. Ia na kalokalo sa tuberi ira na tamata vuku mai na matanitu tani ki na vanua sa sucu kina nai Vakabula.
Ko ira ga era sa waraki Jisu e na nona lesu vakarua mai, vei ira ga, ena rairai mai ko koya e na vakacegu. Me vaka nai tukutuku sa baleta na nona sucu e vuravura, sa sega ni soli vei ira na bete e na gauna ko ya, sa vaka talega kina e nai tukutuku sa baleta na nona lako vakarua mai ko Jisu. Era sa sega ni taleitaka na rarama sa cila mai, sa sega ni ko ira sa tukuna ko Paula, “Ia koi kemudou na veiwekani, dou sa sega ni tiko e na butobuto, me yacovi kemudou kina na siga ko ya me vaka na daubutako, Oi kemudou kecega na gone ni rarama, kei na gone ni siga: eda sa sega ni gone ni bogi, se gone ni butobuto.” 1 Cesa. 5:4, 5.
Ko ira nai vakatawa e na bai ni koro ko Saioni, sa kilikili me ra liu vei ira kecega e na nodra segata me ra kila na parofisai sa baleti Jisu e na nona lako mai, me ra vakasalataki ira kina na tamata. Ia ka ra sa tiko vakacegu ga, ka tatadrataka na tadra ni veivakacegui, ia era sa moce vakayalo ga ko ira na lewe ni lotu. Ko Jisu, sa raica nai vavakaso lewe ni lotu ni sa vaka na kau sa sinai walega e na drauna, ia ka sa yali kina na vuana. Sa tu na kenai rairai na lotu, ia na yalomalumalumu sa sega kina, se na yalo ni veivutuni, se na yalo ni vakabauta. Sai sosomi ga ni vua ni yalo, na viavialevu, kei nai rairai ni lotu, na daukocokoco kei nai valavala kaukauwa. Nai vakakoso oqo sa bobo na matadra me ra kakua ni raica nai vakatakilakila ni gauna. Ia ka sa sega ni biuti ira na Kalou; ko ira ga era sa biuta na Kalou. O koya sa sega ni vakayacora rawa vei ira na Kalou na vosa ni yalayala.


text:
E Dodonu Meu Papitaiso?
WASE 37
E Dodonu Meu Papitaiso?
Mo makataka, dina se lasu:
E dodonu mera papitaiso na lotu vaKarisito.
□ Dina
□ Lasu
Na inaki levu ni nomu papitaiso me taqomaki iko mai na ivalavala ca.
□ Dina
□ Lasu
O na vakabulai ni o papitaiso.
□ Dina
□ Lasu
Ke o sega ni papitaiso, o na sega ni saumitaro vei Jiova ena ka o cakava.
□ Dina
□ Lasu
Ke sa papitaiso nomu itokani, e kena ibalebale o sa rawa tale ga ni papitaiso.
□ Dina
□ Lasu
KE O muria tiko na ivakatagedegede ni Kalou, o bucina e dua na veiwekani kei koya, o tukuni koya tale ga vei ira eso tale, macala ga ni o na vakasamataka mo na papitaiso. O na kila vakacava ni o sa rawa ni papitaiso? Me saumi na taro qori, dikeva mada ke dina se lasu na ivakamacala era toka e cake.
● E dodonu mera papitaiso na lotu vaKarisito.
Dina. E vakarota o Jisu mera papitaiso na nona tisaipeli. (Maciu 28:19, 20) O Jisu mada ga a papitaiso. Mo rawa ni nona imuri, ena vinakati mo papitaiso ni o sa matua vakayalo, me vu mai lomamu nomu via cakava qori.
● Na inaki levu ni nomu papitaiso me taqomaki iko mai na ivalavala ca.
Lasu. Ni o papitaiso, o sa vakaraitaka e matanalevu ni o sa yalataki iko vei Jiova. Na yalayala e sega ni vaka na veidinadinati e veivakasaurarataki, me tarova nomu cakava lo eso na ka o dau taleitaka. Ia o na yalataki iko ga vei Jiova ni o via muria dina nona ivakatagedegede.
● O na vakabulai ni o papitaiso.
Dina. E kaya na iVolatabu ni noda papitaiso e dua na ikalawa bibi meda vakabulai kina. (1 Pita 3:21) E sega ni kena ibalebale qo ni papitaiso e vaka tiko na inisua o sauma me taqomaki iko mai na leqa tubukoso. Na nomu papitaiso e vakaraitaka ni o lomani Jiova, o via qaravi koya tale ga mai vu ni lomamu me tawamudu.—Marika 12:29, 30.
● Ke o sega ni papitaiso, o na sega ni saumitaro vei Jiova ena ka o cakava.
Lasu. E kaya na Jemesa 4:17: “Ke dua e kila na ka e dodonu me cakava qai sega ni cakava, e sa valavala ca o koya”—ke papitaiso se sega. Ke o sa kila gona na ka e dodonu, o yalomatua tale ga mo raica vakabibi nomu bula, de vinaka mo veitalanoataka kei rau nomu itubutubu se dua na lotu vaKarisito matua. O na kila kina na ka mo cakava mo rawa ni papitaiso.
● Ke sa papitaiso nomu itokani, e kena ibalebale o sa rawa tale ga ni papitaiso.
Lasu. E bibi me vu mai lomamu nomu vakatulewa mo papitaiso. (Same 110:3) Mo papitaiso ga ke o sa kila vinaka na ka e vauci ni o dua na iVakadinadina i Jiova, o vakadeitaka tale ga ni o na muria.—Dauvunau 5:4, 5.
E Veisau Nomu Bula ni o Papitaiso
E veisau noda bula nida papitaiso, eda na vakalougatataki tale ga vakalevu. E dua tale ga na itavi bibi qori, ena vinakati kina mo dei ena nomu yalayala vei Jiova.
Vakacava o sa rawa ni papitaiso? Qori e dua na ka marautaki. O sa na vakarau qarava e dua na itavi dokai, ya mo qaravi Jiova mai vu ni lomamu, me kilai tale ga ena nomu ivakarau ni bula ni o sa yalataki iko vua.—Maciu 22:36, 37.
ENA WASE TARAVA
Vulica eso na ka mo cakava mo vakayagataka vinaka kina nomu bula.
TIKINIVOLATABU BIBI
“Solia na yagomuni me isoro bula, e savasava, e vakadonuya na Kalou, oya me vakayagataki ena veiqaravi tabu na nomuni vakasama kei na yalomatua.”—Roma 12:1.
VAKATUTU
Me rau vukei iko nomu itubutubu mo qara e dua ena ivavakoso, ena rawa ni vukei iko mo toso vakayalo mo papitaiso sara.—Cakacaka 16:1-3.
O Bau Kila . . .?
Na papitaiso e dua na ka bibi, o na “vakatakilakilataki” kina mo vakabulai.—Isikeli 9:4-6.
KA MO CAKAVA!
Me rawa niu toso meu papitaiso, au vinakata meu kila vinaka na ivakavuvuli vakaivolatabu qo: ․․․․․
Au na via taroga vei rau noqu itubutubu me baleta na ulutaga qo ․․․․․
CAVA O NANUMA?
● Cava e ikalawa bibi kina na papitaiso?
● Cava e rawa ni vakavuna me papitaiso totolo e dua na itabagone?
● Cava e rawa ni vakavuna me sega ni via yalayala, qai papitaiso e dua na itabagone?
[Tikina bibi ena tabana e 306]
“Noqu kila niu sa papitaiso e vukei au meu vakatulewa vinaka, meu kua tale ga ni cakava e dua na ka ena vakavuna na noqu rarawa.”—Holly
[Kato/iYaloyalo ena tabana e 307]
Taro e Dau Tarogi me Baleta na Papitaiso
Cava na ibalebale ni papitaiso? Nomu tabadromuci qai lamata mai wai, e kena ibalebale ni sa mate nomu ivakarau ni bula makawa. O sa sega tale ga ni vakaliuca na lomamu, ia o sa vakaliuca na loma i Jiova.
Cava na ibalebale ni nomu yalataka nomu bula vei Jiova? Kena ibalebale, o na sega ni lewai iko. O sa yalataka ni bibi duadua vei iko mo cakava na loma ni Kalou. (Maciu 16:24) E bibi mo yalataka nomu bula vei Jiova ena masu ni bera ni o papitaiso.
Cava mo cakava ni bera nomu papitaiso? Dodonu mo muria na Vosa ni Kalou, qai tukuna vei ira eso tale na nomu vakabauta. Mo bucina nomu veiwekani kei na Kalou ni o masu, qai vulica nona Vosa. Nomu qaravi Jiova e nomu vakatulewa sara ga, sega ni dua me vakasaurarataki iko.
E tiko e dua na yabaki ni bula mo rawa ni qai papitaiso kina? E sega sara ni vakabibitaki na yabaki ni bula. E dodonu ga mo yalomatua, mo kila tale ga na bibi ni nomu yalayala.
Vakacava ke o via papitaiso, ia rau qai kaya nomu itubutubu mo wawa mada? De dua rau vinakata mo yalomatua mada. Muria nodrau ivakasala, qai vakayagataka na gauna qori mo veivolekati kina kei Jiova.—1 Samuela 2:26.
[Kato ena tabana e 308, 309]
Vakalewena
O sa Vakasamataka Tiko mo Papitaiso?
O na rawa ni kila na nomu toso ni o dikeva e vica na tikina qo. Raica rawa na tikinivolatabu qai sauma na taro.
Sala cava o vakaraitaka tiko kina ena gauna qo nomu nuitaki Jiova?—Same 71:5. ․․․․․
O vakaraitaka vakacava ni o vakayagataka nomu vakasama mo vakaduiduitaka na ka e donu mai na ka e cala?—Iperiu 5:14. ․․․․․
Vakacava na levu ni nomu dau masu? ․․․․․
O dau vakamatatataka vakacava na ka o masulaka? E kilai vakacava ena nomu masu na levu ni nomu lomani Jiova?—Same 17:6. ․․․․․
Vola e vica na ka o na via cakava me baleta na ivakarau ni nomu masu. ․․․․․
E vakacava na levu ni gauna o vulica kina vakataki iko na iVolatabu?—Josua 1:8. ․․․․․
Cava eso na ka o dau vulica ena nomu vuli vakataki iko? ․․․․․
Vola e vica na ka o na via cakava me baleta na ivakarau ni nomu vuli vakataki iko. ․․․․․
O dau gugumatua ena cakacaka vakaitalatala? (Kena ivakaraitaki: O rawa ni vakamacalataka vei ira eso tale na ivakavuvuli rawarawa mai na iVolatabu? O dau lesuvi ira na tataleitaki? O saga tiko me dua nomu vuli iVolatabu?)
□ Io □ Sega
O dau vakaitavi ena cakacaka vakaitalatala ke sega ni rau tiko nomu itubutubu?—Cakacaka 5:42.
□ Io □ Sega
Vola e vica na ka o na via cakava me baleta na ivakarau ni nomu cakacaka vakaitalatala.—2 Timoci 2:15. ․․․․․
O dau tiko wasoma ena soqoni vaKarisito?—Iperiu 10:25. ․․․․․
Sala cava o dau vakaitavi kina ena soqoni? ․․․․․
O dau tiko ena soqoni ke rau sega ni tiko nomu itubutubu (ke rau vakadonui iko mo cakava qori)?
□ Io □ Sega
O marautaka vakalevu mo cakava na loma ni Kalou?—Same 40:8.
□ Io □ Sega
O rawa ni vola eso na ituvaki o vorata kina na veimurimuri?—Roma 12:2. ․․․․․
Cava o cakava me rawa ni qaqaco tiko ga nomu lomani Jiova?—Juta 20, 21. ․․․․․
O na qaravi Jiova tiko ga ke rau sa sega ni cakava qori na nomu itubutubu se nomu itokani?—Maciu 10:36, 37.
□ Io □ Sega
[iYaloyalo ena tabana e 310]
Me vaka na vakamau, na papitaiso ena veisautaka na noda bula. Me kua gona ni raici vakamamada


text:
24
Nae Tie se Devita
(1 Koronikolo 21:1-27)
1 Hie si keke totoso pule sapu bugoroni e Zihova sari na tinoni Izireli, meke sovutia Sa se Devita pude va tutuvu ni tinasuna sarini. Zama la koasa se Zihova, “La mamu nae i sari na tinoni Izireli meke Ziuda.” 2 Ke vala zinama se Devita koe Zoabi sa palabatu koasa nana qeto minate, “Mamu ene luli sari mua tie nomadi, mamu enea sa doduruna sa butubutu Izireli, podalae pa kali hukihukirina meke duta kamo pa vinabetona sa popoa, meke naei sari na tinoni. Hiva gilania rau sapu ka visa si korapa koa.”
3 Ba olaṉia Zoabi sa baṉara, “Mani va sokui e Zihova sari na tinoni Izireli, keke gogoto totoso hola nia sapu korapa koa hire, meke kaqu toa kamoa na dogoria goi sapu gua evaṉia Sa.” 4 Ba zama ia sa baṉara se Zoabi meke sari na nana tie pude lulia sa nana ginarunu. Taluarae si arini koasa meke vura la nae i rini sari na tinoni Izireli.
5
Gore karovia rini sa Ovuku Zodani meke puta pa kali mataona sa popoa Aroere, sa vasileana lavata pa vari korapana sa lolomo, koasa popoa Qadi. Topue gua vasina si arini meke ene sage la pa Zaza, 6
meke la gua pa Qileadi meke pa Kadesi koasa popoa tadi na tie Hitaiti, tiqe gore la gua pa Dani, meke taluarae pa Dani meke gore lulia rini sa lodu rimata la gua pa Saedoni. 7
Meke ene la gua si arini koasa vasileana lavata sapu ta barana pa Taea, kamo la gua tu koari doduru vasileana lavata tadi na tie Hivaiti meke na tie Kenani, mumudi hokara si pa vasileana Biasiba, pa popoa Neqevi pa kali matao*
pa popoa Ziuda. 8
Ke hola ka sia sidara hiokona puta rane si kekere pule la pa Zerusalema si arini, ene va upatia rini sa doduru popoa. 9
La tozia rini koasa baṉara sa doduru ninaedi rina tie sapu garo pude somana koasa qeto minate: vesu gogoto tina tie pa Izireli meke lima gogoto tina si pa Ziuda.
10 Sipu ele beto naei e Devita sari na tie, si kurekure pule nia telena si asa, meke zama la si asa koe Zihova, “Sinea nomana si tavetia rau koasa ginugua hie! Taleoso nau, na dinuviduvili si tavetia rau.” 11-12 Zama la koe Qadi se Zihova, “La mamu tozi nia se Devita sapu ka ṉeta vina kilasa si koadia, mani vizatia si keke meke kote evaṉia Rau gua sapu vizatia sa.” Pana munumunu sipu vaṉunu se Devita, 13 Qadi sa poropita sapu sa tie dodogorae te Devita, si la koasa meke tozi nia sapu gua tozi nia e Zihova, meke nanasia sa, “Avei koari ka ṉeta vina kilasa si kaqu vizatia goi? Ṉeta vuaheni soṉe pa mua popoa, ba ṉeta sidara govete koari mua kana, babe ṉeta rane oza pa mua popoa? Ego, mamu balabala paki mamu tozi nau sapu na inolaṉa sa si kaqu paleke pule la nia rau koe Zihova.”
14 Olaṉa se Devita, “Tasuna hola sa qua vinizata! Ba lopu hiva tava kilasa pa keke tie si rau. Mani telena e Zihova va kilasa gami, sina noma hola tugo sa Nana tataru.”
15 Ke garunu la nia e Zihova sa oza pa Izireli, podalae pana munumunu meke kamo tu koasa totoso pu vizatia Sa pude noso. Podalae pa hukihukirina sa popoa meke kamo la koasa kali hukihukirina, ka zuapa ṉavulu puta tina tie Izireli si mate. 16 Sipu podalae hiva va matei sa mateana te Zihova si pa Zerusalema, si hobea e Zihova sa Nana binalabala koasa vina kilasadi rina tie, meke zama ia Sa sa mateana sapu va matedi ri, “Beto! Pada mo!” Turu kapae nana sa mateana koasa vasina te Aruna, sa tie Zebusaiti, pa vasina vari paqaha kiko huiti koari na qaqalotodi.
17 Dogoria e Devita sa mateana sapu va matedi sari na tie, ke zama la koe Zihova si asa, “Arau mo si tavetia sa sinea, meke va naei sari na tie varipera. Ba sari na tie hire si kekeṉoṉo gua rina sipi, nasa sa dia sinea? Arau meke sa qua kinoa tatamana si pada pude tava kilasa.”
18 Ranena tugo asa si la se Qadi koe Devita meke tozi nia, “Sage la koasa vasina te Aruna sapu varipaqaha ni kiko huiti koari na qaqalotodi, mamu la tavetia si keke hope te Zihova.”
19 Va tabea e Devita sa zinama te Zihova meke sage la, gua sapu tozi nia e Qadi koasa. 20 Doṉo gore se Aruna meke dogoria sa sa baṉara meke sari nana palabatu nomadi korapa sage mae gua koasa. Todoṉo gore pa pepeso pa kenuna e Devita si asa, 21 meke nanasa, “Qua baṉara, nasa si mae nia goi tani?” Olaṉa se Devita, “Mae pude holu vagia sa mua vasina vari paqaha kiko huiti koari na qaqalotodi, meke tavetia keke hope te Zihova, pude boka va nosoa sa oza.”
22
“Vagia, qua baṉara,” gua se Aruna, “mamu ponia koe Zihova gua sapu balabala ia goi. Hire sari na bulumakao pude va vukivukihi guana vinariponi koasa hope; hire sari na dia ioki *
na labelabete hatara pude suṉa ni nika.” 23
Vala betoni Aruna koasa baṉara meke zama ia sa, “Mani qetu nia e Zihova sa mua Tamasa sa mua vina vukivukihi.”
24 Ba olaṉa sa baṉara, “Lokari kote holui rau koa goi. Lopu kaqu valani rau koe Zihova sa qua Tamasa sari na vinukivukihi sapu vagi mokai rau.” Ke holua sa sa vasina varipaqaha ni kiko huiti koari na qaqalotodi meke sari na bulumakao koari ka lima ṉavulu puta poata siliva. 25 Meke tiqe kuria sa sa hope te Zihova meke veko vala nia sa sa vinukivukihi vina uququ meke sa vinukivukihi binaere. Olaṉia e Zihova sa nana vinaravara, meke tava noso sa oza pa Izireli.


text:
SA QAI BIUBIU NA WAQA NA AMADEA
Written by Ben Ravulo on June 7, 2022
E sa mai biubiu ena yakavi nikua ena noda matasawa ena wavu levu mai Lautoka na i Yota ni Rusia, [Russian superyacht Amadea] ka vakatokai na “AMADEA”.
E a sega ni vakadonui ena mataveilewai ni Supreme Court nai vola ni kerekere mai vua na loya ni Amadea,me tiko na yota oqo ena noda vanua, ka ratou sa cakacaka vata tiko kina na matanitu o Viti kei Merika ena kena sagai ena gauna totolo duadua, me sa biuta na noda vanua.
Vakaraitaka o Sitiveni Qiliho niratou na vakamuria na vakatulewa ni mataveilewai.
Ia, ena gauna e vakatauca tiko kina na nona vakatulewa na Vosa Vaka-Dua o Kamal Kumar, e tukuna ni nodratou I vola na DPP e dina, kani dua nai lavo-levu e vakayagataka tiko na matanitu ena kena mani kele tikoga na i yota oqo ena wavu mai Lautoka.
Vakarorogo mai ena VITIFM 92.2fm,92.6fm kei na 92fm.
VITIFM- E KAMICA QAI KACHII
Source:Fiji Village
PC: Fiji Police


text: 35 Oti oya e kaya na Kalou vei Jekope: “Tu, mo lako cake i Peceli+ mo lai tiko kina, mo cakava e kea e dua na icabocabonisoro vua na Kalou dina, o koya e rairai vei iko ena gauna o drovaki Iso voli kina na tuakamu.”+2 E qai kaya o Jekope vei ira nona lewenivale kei ira kece na salavata kei koya: “Ni biuta laivi na kalou tani era tiko vei kemuni,+ vakasavasavataki kemuni qai veisautaka na nomuni isulu,3 meda tu meda lako cake i Peceli. Au na cakava e kea e dua na icabocabonisoro vua na Kalou dina, o koya e rogoci au ena siga au rarawa voli kina, qai tiko vata ga kei au ena vanua cava ga* au lakova.”+4 Era mani solia vei Jekope na kalou tani kece e tu vei ira kei na sau e tu e daligadra, e qai buluta* o Jekope ena ruku ni vunikau levu volekati Sikemi.5 Nira tomana nodra ilakolako, o ira na lewenikoro era toka wavoki era sega ni cemuri ira yani na luvei Jekope, ni sa kani ira na rere e vakavuna na Kalou.6 Mani yaco o Jekope i Lusa,+ oya o Peceli ena vanua o Kenani, o koya kei ira kece na nona lewenisala.7 E tara e kea e dua na icabocabonisoro qai vakatoka na vanua oya me o Eli-Peceli,* ni a vakatakilai koya vua e kea na Kalou dina ena gauna a drovaki tuakana kina.+8 E qai mate o Tepora,+ na yalewa dauveimei nei Repeka, mani bulu ena ruku ni dua na vu ni oki volekati Peceli. E mani vakatoka o Jekope me o Aloni-pakuci.*9 Ni lako tiko mai Petani-erama o Jekope e baci rairai vua na Kalou qai vosa vakalougatataki koya.10 E kaya vua na Kalou: “Na yacamu o Jekope.+ Sa na sega tale ni qai yacamu o Jekope, sa na yacamu o Isireli.” E qai vakayacani koya me o Isireli.+11 E tukuna tale vua na Kalou: “O yau na Kalou Kaukaua Duadua.+ Mo vakawa, mera le levu mai. Era na cadra mai vei iko+ na veimatanitu kei na ivavakoso ni veimatanitu, era na basika tale ga mai vei iko*+na tui.12 Au na solia vei iko na vanua au a solia vei Eparama kei Aisake, au na solia tale ga vei ira na nomu kawa era na muri mai.”+13 E mani biuti koya tu yani na Kalou ena vanua e vosa kina vua.14 Mani vakaduria o Jekope e dua na duru ni ivakananumi ena vanua e vosa kina vua, e duru vatu, qai livia kina na isoro livi, e livia tale ga kina na waiwai.+15 E vakatoka tiko ga o Jekope me o Peceli+ na vanua oya a vosa kina vua na Kalou.16 Era qai biubiu mai Peceli. Nira se yawa toka mai Efiraca, sa taratara o Raijeli qai dredre sara na nona vakasucu.17 Gauna sara ga e gu tiko kina me vakasucu, e qai tukuna vua na dauveivakasucumi: “Kua ni taqaya, e tagane tale ga o koya.”+18 Ni sa malumu tiko ga mai na nona bula (ni sa voleka ni mate o koya) e qai vakayacani koya me o Penioni,* ia o tamana e vakatokai koya me o Penijamini.*+19 E mate o Raijeli qai bulu ena sala i Efiraca, oya o Peceliema.+20 E vakaduria o Jekope e dua na vatu ni ivakananumi ena dela ni nona ibulubulu, qo na vatu ni ivakananumi kei Raijeli me yacova mai nikua.21 Oti oya e biubiu o Isireli qai birika na nona valelaca me sivita na valeniyadra kei Eteri.22 Dua na gauna ni tiko voli ena vanua oya o Isireli, e qai lako o Rupeni me lai mocevata kei Pila na watina lailai o tamana, mani rogoca o Isireli na ka qo.+E 12 na luvei Jekope tagane.23 O iratou na luvei Jekope vei Lia o Rupeni na nona ulumatua,+ qai o Simioni, Livai, Juta, Isakari, kei Sepuloni.24 Erau luvena vei Raijeli o Josefa kei Penijamini.25 Erau luvena vei Pila na dauveiqaravi i Raijeli o Tani kei Nafitalai.26 Rau luvena vei Silipa na dauveiqaravi i Lia o Kata kei Aseri. Qo kece o iratou na luvei Jekope tagane eratou sucu e Petani-erama.27 Sa qai yaco o Jekope vei Aisake na tamana e Mamire+ mai Kiriaciaripa, oya o Epironi, na vanua erau tiko vulagi+ tale ga kina o Eparama kei Aisake.28 E 180 kece na yabaki+ ni bula i Aisake.29 E solia na iotioti ni nona icegu o Aisake qai mate ni sa qase sara qai marautaka na nona bula,* mani vakadavori vata kei ira na wekana.* Erau qai buluti koya o Iso kei Jekope na luvena.+


text:
Monday, July 17, 2006
Savu mai Tagani
Oqori na Savu e waitui ka tiko ena daku ni koro ko Yacata mai Tagani. E tekivu mai nuku ka yaco ki cakau na Savu oqo ka dau laurai vinaka ni di na mati. Eda rawa kina ni taubale sara ki cakau ena dela ni Savu ni di na mati ka dau idewadewa ni da cina ika ena bogi.
E laurai tu mai na mua ni Savu ki cakau e dua vei iratou na yanuyanu lalai ka wili e Yacata ko Nukutolu.
E dau qolivi ena Savu oqo na ika na tabace ka tiko na kena gauna kei na kenai cakacaka me dau qolivi kina.
E laurai tu mai na mua ni Savu ki cakau e dua vei iratou na yanuyanu lalai ka wili e Yacata ko Nukutolu.
E dau qolivi ena Savu oqo na ika na tabace ka tiko na kena gauna kei na kenai cakacaka me dau qolivi kina.
No comments:
Subscribe to: Post Comments (Atom)


text:
Same
Chapter 1
Sa kalouvinaka na tamata sa sega ni muria tiko na nodra i vakasala na tamata ca, se tu ena nodra tikina nai valavala ca, se tiko e na nodra i tikotiko na dauveivakalialiai;
2 Ia, sa marau tikoga ena vosa ni Kalou, sa tikoga ena i vunau i Jiova na nona vakanananu e na siga kei na bogi.
3 Ena vaka na vunikau sa tei e na bati ni uciwai, ena kauta mai na vuana ena kena gauna dina, na drauna ena drokadroka; kei na ka kecega ena cakava o koya ena yaco.
4 Ena sega ni vakakina na tamata ca, ena vaka ga na qa ni sila sa daucagina tani yani.
5 O koya oqo, era sa sega kina ni tudei o ira na tamata ca, ni ra sa lewai, se o ira nai valavala ca, e na nodra i soqosoqo nai valavala dodonu.
6 Ni sa kila na Kalou na nodra i valavala na yalododonu, ia, na nodra i valavala na tamata ca, era na rusa vata.


text: 12 Oni yalododonu, kemuni Jiova,+ niu tukuna vei kemuni na noqu leqa,Ni daru veivosakitaka na ka me baleta na lewadodonu.Ia na cava e rawa vinaka kina na nodra sasaga na tamata ca,+Na cava era sega ni lomaleqa kina na dauveivakaisini?2 Oni tei ira, e ti sobu na wakadra.Era tubu era vua.Oni voleka ena gusudra, oni yawa mai na nodra vakanananu titobu.*+3 Ia oni kilai au vinaka, kemuni Jiova,+ oni raici au,Oni dikeva na lomaqu, oni raica ni duavata kei kemuni.+Moni digitaki ira me vaka na sipi me vakamatei,Moni wasei ira ena siga ni veivakamatei.4 Me vakacava na dede ni kena dravuisiga na vanua,Me malai yani na co ni vanua kece?+Ena vuku ni nodra caka ca na tiko kina,Era mate kina na manumanu kei na manumanuvuka.Nira kaya: “Ena sega ni raica o koya na ka ena yacovi keda.”5 Ke o ceguoca ni o cici vata kei ira na tamata,Mo qai veitaucici rawa vakacava kei ira na ose?+Ke o nuidei mada ga ena vanua ni vakacegu,O na qai bula vakacava ena loma ni veikauloa ena bati ni Joritani?6 Ni o ira mada ga na tacimu, na vuvale i tamamu,Era vakaisini iko.+Era kailavaki iko ena domolevu.Mo kua ni vakabauti ira,Ke ra tukuna mada ga vei iko na ka vinaka.7 “Au sa biuta na noqu vale,+ au sa vakalala na noqu ivotavota.+Au sa solia na noqu daulomani au lomana vakalevu e ligadra na kena meca.+8 Na noqu ivotavota e vaka na laione ni veikau.E tagi me karaci au.Oya na vuna au cati koya kina.9 Vei au na noqu ivotavota e vaka na manumanuvuka* duiroka,*Era wavokiti koya eso na manumanuvuka mera tokilaki koya.+Moni lako mai, moni soqoni vata, na manumanu kila kece ni vanua,Moni lako mai moni kania.+10 Levu na ivakatawa era vakacacana na noqu loganivaini,+Era butulaka na noqu tikinivanua.+Era vukica na noqu tikinivanua mareqeti me vanua lala.11 Sa biu wale tu.Sa malai,*Sa lala tu e mataqu.+Sa vakalalai na vanua taucoko,Ia e sega ni dua e kauaitaka e lomana.+12 Era muria mai na dauveivakarusai na sala makawa kece,Ni veivakarusai na iseleiwau i Jiova mai na iyalayala ni dua na vanua ina dua tale.+E sega ni dua na tamata e vakacegu.13 Era kaburaka na witi ia era tamusuka na wavakavotona.+Era vakaocai ira, ia era sega ni rawata e dua na ka.Era na maduataka na vua ni ka era teaNi cudruvi ira vakalevu o Jiova.”14 Qo na ka e kaya o Jiova vei ira kece na tamata ca era tiko volekati au, era tara tiko na ivotavota au solia vei ira na noqu tamata na Isireli mera taukena:+ “Au na cavuraki ira mai na nodra vanua,+ au na cavuraki Juta tale ga mai na kedra maliwa.15 Niu cavuraki ira oti au na lomani ira tale, au na kauti ira lesu ina nodra dui ivotavota kei na nodra vanua.”16 “Ke ra saga mera vulica na nodra ivalavala na noqu tamata mera bubului ena yacaqu, ‘Ni bula dina tiko o Jiova!’ me vaka ga nira vakavulici ira na noqu tamata mera bubului ena yaca i Peali, era na qai vakataudeitaki ena kedra maliwa na noqu tamata.17 Ia ke ra sega ni muria, au na cavuraka tale ga na matanitu qori, au na cavuraka meu vakarusa,” e kaya o Jiova.+


text:
Turaganilewa
Chapter 19
Sa qai yaco ena veisiga o ya, ni sa leqa na tui i Isireli, sa dua na Livai sa veilakoyaki voli ena veiulunivanua e Ifereimi. Sa taura vua e dua na watina lailai mai Peceliema e Juta.
2 Sa qito ca taka na watina na yalewa oqo ni sa dau volitaki koya vei ira na tagane, ni sa lako ki na vale nei tamana e Peceliema me va taucoko na vula ena nona biuta tu na watina.
3 Sa tucake o watina me muri koya ka vosa vinaka vua, ka kauti koya lesu mai, sa lako o koya kei ira na nona dauveiqaravi kei na so tale na asa. Sa lako mai o watina ka kauti koya sara yani kina vale nei tamana; ni sa raici na vugona o tama i yalewa, sa marau sara ni rau sa sota.
4 O nona momo sa tukuna me tiko tale mada. Sa tolu na siga ena nona tiko e kea, ka kana, ka gunu ka moce talega.
5 Sa qai yaco ena i ka va ni siga, era sa yadra vakamataka lailai, sa tu cake o koya ka lako; ia, o nona momo sa tukuna vei na vugona, "Mo vakaukauwataki iko mada ena madrai ka qai lako."
6 E ratou sa dabe sobu, ka kana ka gunu vata, sa vosa o nona momo, "Yalovinaka mo tiko tale mada ena bogi, me vakamarautaki tale mada na yalomu."
7 Ni sa tucake me lako yani, sa kerei koya tale o nona momo me tiko tale mada, a sa tiko tale.
8 Sa tucake tale ena i ka lima ni siga me lako yani, sa vosa mai o nona momo, "Mo vakabulabulataka tale mada na yalomu," e ratou sa tiko tale me yacova na yakavi ka kana tiko.
9 Ni sa tucake na tamata me lako yaniOo koya kei watina lailai kei na nona dauveiqaraviOsa tukuna mai o nona momo, "Sa totolo mai na yakavi; dou tiko tale mada. Sa vakarau oti na siga, dou tiko tale me marau mada na yalomudou. Ni sa mataka, mo dou qai lako yani vakatotolo ki na nomudou vale."
10 Sa bese ni tiko tale o vugona; sa tucake ka lako yani, sa lako yani ki na dua na vanua veibasai kei Jebusa (Jerusalemi). Sa lako vata kei koya e rua na asa vakavodoki vinaka, vata kei na watina lailai.
11 E ratou sa voleka yani ki Jebusa, ka sa balavu sara mai na siga; sa tukuna na dauveiqaravi vua na nona turaga, "Lako mai, tou gole kina koro oqo o Jebusa ka vakacegu kina."
12 Sa tukuna vua na nona turaga, "Edatou na sega ni gole vakatikitiki kina nodra koro na vulagi, ni ra sa sega ni luvei Isireli, edatou na lako sara ki Kipea."
13 Sa tukuna sara vua na nona dauveiqaravi, "Medatou lako voleka kina dua na vanua oqo, medatou vakayagataka na bogi e Kipea se Rama."
14 E ratou sa lako yani, ka sa lako sobu na matanisiga ni ratou sa voleka e Kipea e Penijamini.
15 E ratou sa gole yani ka la'ki vakacegu e Kipea, e ratou sa lako ka vakacegu tiko ena loma ni koro, ena vanua ni wawa, ka ra dau dabe ka veitalanoa tu kina ena sigalevu. Ni sa sega e dua sa via kauti iratou kina nona vale.
16 Sa qai lako mai vei iratou e dua sa qase sara, ena nona lesu tiko mai ena cakacaka mai na nona i teitei. O koya talega sa dua vei ira mai na veilulunivanua mai Ifereimi; sa lako tiko ki Kipea, ni ra sa kai Penijamini.
17 Ni sa rai yani, sa raici iratou na lako tiko yani ena buturara ni loma ni koro; sa tarogi iratou sara, "Dou lako tiko ki vei, dou lako tale tikoga mai vei?"
18 Sa tukuna vua na tamata, "Keitou sa lako tiko mai Peceliema e Juta, ka lako sara tiko kina veiulunivanua e Ifereimi; oi au mai kea, au a lako ki Peceliema e Juta, ia oqo au sa lesu tale tiko kina vale ni Kalou,
19 "E dina ga ni sa tiko na kedrau kakana na asa, na kequ madrai kei na mequ waini, na kenai votavota talega na dauveiqaravi yalewa, na kena I votavota talega nai dauveiqaravi tagane, o koya sa tiko kei au, sa sega na ka e sega."
20 Sa tukuna mai na qase, "Mo vakacegu! Sa na noqu i tavi kece na veika o vakaogai iko tiko kina, lako mai ka mo kua ga ni tiko ena vanua lala oqo."
21 Sa qai kauti iratou mai kina nona vale, sa solia na kedrau kakana na asa. E ratou sa savata na yavadratou ka kana ka gunu.
22 Ni ratou sa vakamarautaki iratou tiko, vakasauri eso na tagane e na koro, o ira sa dau yalovakatani, era sa vakavolivolita na vale ka tukia yani na katuba. Era sa vosa vua nai taukei ni vale, na qase ka vaka: "Kauta mai tuba na tamata sa tiko oqori vei iko, me keimami mai veimoceri vata!"
23 Ia, na qase nai taukei ni vale, sa lako vei ira ki tautuba ka tukuna: "E sega kemuni na taciqu! Au kerea me kua na caka ca vaka oqo, na tamata oqo sa lako mai o koya ki na noqu vale, me kua ni caka na veika ca vaka oqo.
24 "Raica, oqo na luvequ goneyalewa savasava kei na watina lailai na noqu vulagi, me'u kauti rau mai ki vei kemuni, ka moni veidomoni kei rau. Mo ni cakava vei rau na veika o ni sa vinakata, me kua ga ni caka vua na tagane oqo na veika vakasisila oqori!"
25 Era sa sega ga ni via vakarorogo, na tamata sa qai solia yani na watina lailai kivei ira. Era sa curumi koya vakalewe levu ena bogi taucoko ka yacova na mataka, era sa qai biuta yani me lako ena rarama ni mataka.
26 Sa qai lako mai na yalewa ni sa mataka ka sa mai davo sobu ena mata ni katuba e a soli mai kina, me yacova ni sa rarama levu mai.
27 Ni sa yadra mai ena mataka na nona turaga ka la'ki dolava na katuba me lako yani, sa davo toka ena katuba na watina lailai, na ligana sa kukube toka ena i lago ni katuba.
28 Sa tukuna sara vua, "Tucake me tou lako yani." Sa sega ni sauma lesu mai na vosa. Sa laveti koya cake ki na asa, ka sa kauta yani ki na nona vale.
29 Ni sa yaco yani ki vale, sa taura sara e dua nai sele, sa vakadavora vinaka na watina lailai ka wasei koya vaka tinikarua ka vakauta yani na veitikina yadua oqo ki vei ira kece na yavusa e tinikarua ni Isireli kei na kena i tukutuku.
30 O ira kece sa raica oqo, era sa tukuna kece, "Sa sega ni caka e dua na ka vakaoqo mai na gauna era lako mai kina na luvei Isireli mai Ijipita ka yacova na siga oqo, mo ni raica, mo ni veivosaki kina ka vosa mai!"


text:
ENA RAWATI VAKACAVA NA MARAU?
Vulica e Levu Tale na Ka
O BAU DAU VAQAQA:
-
Ena marau vakacava noqu vuvale?
-
Cava meu cakava me so kina noqu itokani vinaka, meu itokani vinaka tale ga?
-
Cava nodra inuinui na wekaqu era sa takali?
-
Ena oti dina na rarawa?
-
Ena vakacacana dina na vuravura na tamata?
-
Era qarava na Kalou dina na lotu kece?
O VIA KILA NA ISAU NI TARO QORI, KEI NA SO TALE NA TARO?
Rai ena website na jw.org, e vakarautaki ena sivia na 900 na vosa. E vakamacalataki kina e levu na ulutaga ena rawa ni vukei iko.
O na sarava tale ga kina na vidio me baleti ira e duidui nodra ivakarau ni bula, era sega ni veivutunitaka na veika era cakava mera vakila kina na marau! Eso era dau bobula ina wainimategaga se ra kaivesu tu ena dua na gauna. Eso tale era vuli vinaka ra qai kenadau ena so na tabana me vakataki ira na saenitisi.
E rawa ni wiliki se download wale ena jw.org na iVolatabu kei na levu tale na ivola. Qo e vica ga na kena ivakaraitaki:
-
-
Ena Marau Vakacava na Vuvale?
-


text:
BCG Vaccine: Information for Parents – Fijian version
Me baleti ira na gone e rawarawa cake ni tauvi ira na mate ni gacagaca (TB)
Na cava na wai ni cula ka yacana na BCG?
Era cula e na wai ni cula na BCG, ko ira na gone e laurai ni rawarawa cake na nodra tauvi TB.
Na wai ni cula na BCG e na vukea na yagoi luvemu me bulia na i sasabai me valuta na manumanu lalai e vakavuna na mate ni gacagaca (TB), ka na tarova na kena bibi sara na mate oqo ke sa tauvi luvemu.
E SEGA NI SAUMI na nodra cula e na wai ni cula na BCG ko ira na gone era se bera ni yabaki lima, ka rawarawa cake ni tauvi ira na mate ni gacagaca (TB).
Ko cei e dodonu me cula e na wai ni cula na BCG?
E dau soli na wai ni cula ka yacana na Bacille Calmette- Guerin (BCG), vei ira wale ga na gone era se bera ni yabaki lima, ka laurai ni na rawarawa cake ni tauvi ira na mate na TB.
E dodonu me cula ko luvemu e na wai ni cula na BCG, ka na sega ni saumi, ni rawarawa cake me tauvi koya na TB kevaka e:
- tiko e na vale se vuvale ka tiko kina e dua e tauvi koya tiko na TB se dua e a sa tauva oti na TB
- dua se koi rau ruarua na nona i tubutubu, dua na lewe ni vuvale se dauveqaravi, e a tiko me vula ono se sivia e na dua na vanua ka veitauvi kina vakalevu na TB (e na loma ni lima na yabaki ka se qai vakanadakui)
- na la’ki tiko me vula tolu se sivia (e na i matai ni lima na yabaki ni nona bula) e na dua na vanua e veitauvi vakalevu kina na TB ka na rawa ni dewavi koya kina.
E na vakasalataki iko na nomu nasi ni vakasucu gone se vuniwai, kevaka e na rawarawa cake ni tauvi TB ko luvemu. Me i dusidusi ga, oqo na veivanua e veitauvi vakalevu kina na TB:
- dua na i wase levu ni vanua ko Aferika
- vaka kina ko Sauca Amerika
- Rusia kei na veivanua era a qali tu kina
- Idia kei na veivanua e volekata
- Jaina, ka wili kina ko Hong Kong kei Taiwan (ROC)
- Ceva-Tokalau kei Esia (vakavo ga ko Sigapoa)
- e so na yanuyanu e na Wasa Pasifika (e sega ni okati kina na Yatu Kuka, Niue, Samoa, Tokelau kei Toga).
Na cava na mate na TB?
Na TB e mate dewa. E rawa ni vakavuna na oca, vu, katakata ni yago kei na ceguleka.
- E dau tauva vakalevu na yatevuso na TB, ia e rawa tale ga ni tauva na veitiki ni yago tale e so me vaka na veitiki ni yago e vakasorena, na sui, na i sema ni sui kei na ivi. E rawa tale ga ni vakavuna na vuce ni i olo ni mona kei na nave ni suitu.
- E veidewavi na TB e na sisika ni vu, na kasivi, na suru ka sega ni tabonaki na gusu.
- E rauta na 300 na lewei Niu Siladi e tauvi ira na TB e na veiyabaki.
Au na taqomaka rawa beka vakacava na luvequ mai na TB?
E rawa ni cula ko luvemu e na wai ni cula na Bacille Calmette-Guérin (BCG). Na wai ni cula na BCG e na vukea na yagoi luvemu me bulia na i sasabai me valuta na manumanu lalai e vakavuna na TB, ka tarova na kena rawa ni bibi cake na mate.
E na soli vakaicula e na tabai luvemu na BCG.
A cava beka na gauna vinaka duadua me cula kina ko luvequ e na wai ni cula na BCG?
- E na vinaka duadua vei luvemu me cula e na loma ni vica na siga mai na siga e sucu kina me yacova ni sa vula ono. Ia, e rawa ni cula e na wai ni cula oqo e na loma ni gauna ni se bera ni yabaki lima.
- Kevaka sa sivia na vula ono ko luvemu, e na dikevi me laurai kevaka sa tiko vua na TB. E na vakatau e na macala ni ka e laurai na kena soli vei luvemu na wai ni cula na BCG.
Na cava me’u cakava me rawa kina ni cula ko luvequ?
E rawa ni ko drau veivosakitaka kei na nomu nasi ni vakasucu gone se vuniwai, me lokuci na gauna mo la’ki raica kina na vakailesilesi e qarava na veicula oqo. E rawa tale ga ni ko veitaratara kei na tabana ni qaravi bula raraba e na nomu i tikotiko, ka kerea mo drau veivosaki kei na nasi e qarava na veika me baleta na BCG e na vanua ko vakaitikotiko kina.
Raica na kena i vakamacala matailalai e na daku ni i vola tukutuku oqo.
Na cava e na yaco ni sa cula oti ko luvequ?
- E namaki me na yaco e so na ka e na vuku ni i cula, ka vakavudua na kena yaco e dua na ka me lomaleqataki vakabalavu. E na bodaka na vanua e cula vei ira e vuqa na gone, ka na toka na kena mawe ni sa maca na bodaka.
- E na loma ni 1 ki na 6 na macawa, e na basika e dua na bodaka damudamu lailai e na vanua e cula.
- Ni oti e 6 ki na 12 na macawa, e rawa ni kacabote na bodaka ka vakawai. Kevaka e yaco oqo, ubia e na lidi mamare ka lawalawa me rawa ni liwava na cagi na vanua e cula. Kua ni vakayagataka na palasita.
- E rawa ni taura e tolu na vula me qai maca na bodaka, ka na toka na kena mawe. Oqo na ka e namaki me yaco.
E yaga vakacava na wai ni cula oqo?
E dina ni sega ni tarova na veidewavi ni manumanu lalai ka vakavuna na TB na cula e na BCG, ia e vukea na kena tarovi me kua ni bibi sara na TB e veitauvi.
Na cava na dede ni gauna e na veitaqomaki tiko kina na wai ni cula oqo?
E laurai mai na vakadidike ni wai ni cula oqo na BCG, e veitaqomaki tiko me kua ni bibi sara na mate na TB ni oti e 15 na yabaki mai na gauna ni cula.
E tu e so tale na i vakamacala e na:
website e na www.health.govt.nz/tuberculosis


text:
2 Ena ikatolu ni siga e caka e dua na kana magiti ni vakamau mai Kena e Kalili, qai tiko kina na tinai Jisu.2 A sureti tale ga ena kana magiti ni vakamau o Jisu kei ratou na nona tisaipeli.3 Ni sa oti koso na waini, e tukuna vei Jisu o tinana: “Sa oti na waini.”4 Ia e kaya vua o Jisu: “Tinaqu, na cava me daru leqataka kina qori? E se bera na noqu gauna.”5 E tukuna o tinana vei ira na veiqaravi tiko: “Na ka ga e tukuna, ni cakava.”6 Me vaka na kena ivakarau ena nodra lawa ni veivakasavasavataki na Jiu,+ e tu e kea e ono na saqavatu e rawa ni tawa kina e rua se tolu na ivakarau wai.*7 E kaya vei ira o Jisu: “Ni tawana na wai ena saqa.” Era mani vakasinaita me yacova na gusu ni saqa.8 E qai kaya vei ira: “Ni takiva eso me kau vua na iliuliu ni soqo.” Era mani kauta.9 Ni tovolea na iliuliu ni soqo na wai sa vuki qo me waini, e sega ni kila se kau mai vei, (era kila ga na dauveiqaravi era takiva mai na wai), e kaciva sara na taganevou na iliuliu ni soqo10 qai kaya vua: “Na tamata kece e dau biuta mai liu na waini vinaka, nira sa mateni na tamata, e dau qai biuta mai muri na waini e sega soti ni vinaka. O maroroya tu na waini vinaka me yacova mai qo.”11 Qo na cakamana i Jisu mai Kena e Kalili, na itekitekivu ni nona cakamana e vakaraitaka kina nona lagilagi,+ eratou vakabauti koya tale ga na nona tisaipeli.12 Oti ya sa qai lako sobu o koya, o tinana, o iratou na tacina,+ kei ratou na nona tisaipeli i Kapenaumi,+ eratou tiko e kea me vica ga na siga.13 Sa voleka sara nodra Lakosivia+ na Jiu, mani lako cake i Jerusalemi o Jisu.14 E kunei ira na volitaki bulumakau, sipi, kei na ruve+ ena valenisoro, ra qai dabe tale tu ga kina na dauveisauilavo.15 Ni talia oti e dua na kuita ena dali e cemuri ira tani kece mai na valenisoro na sipi kei na bulumakau vaka kina na kedra ivakatawa, e sova nodra ilavo na dauveisauilavo qai vakatoboicutaka na nodra teveli.+16 E kaya vei ira na volitaki ruve: “Ni kauta laivi na ka kece qo! Ni kua ni cakava tiko na vale i Tamaqu me vale ni veivoli!”+17 Eratou nanuma sara nona tisaipeli ni volai: “Sa kani au na noqu yalogu me baleta na nomuni vale.”+18 Era kaya vua na Jiu: “Na ivakatakilakila cava o na vakaraitaka vei keimami+ me tokona na ka o cakava?”19 E sauma vei ira o Jisu: “Ni talaraka na valenisoro qo, au na qai tara tale ena tolu na siga.”+20 Era qai kaya na Jiu: “E 46 na yabaki na tara tiko ni valenisoro qo, o na rawa ni tara me tolu ga na siga?”21 Ia ni cavuta na valenisoro a vakaibalebaletaka tiko na yagona.+22 Ni sa vakaturi mai na mate eratou sa qai nanuma na nona tisaipeli ni dau tukuna na ka qo o koya,+ eratou vakabauta kina na tikinivolatabu kei na vosa i Jisu.23 Ia ni tiko voli mai Jerusalemi ena soqo ni Lakosivia, levu era vakabauta na yacana nira raica nona cakamana.24 Ia e sega ni nuitaki ira o Jisu ni kilai ira kece25 qai sega ni yaga me dua e tukuna vua na ka e baleta na tamata, ni kila vinaka na ka e tu e loma ni tamata.+
iVakamacala e ra
^ Kena irairai ni rawa ni tawa kina e dua na ivakarau paca e tautauvata kei na 22 na lita (5.81 na qaloni). Raica na iKuri B14.
VAKADEWA NI VURAVURA VOU (VAKADEWA VAKAVOUTAKI NI 2013)


text:
2 Tui
Chapter 21
E se qai yabaki tinikarua walega o Manasa e na nona sa mai tui, ka lewa mai Jerusalemi o koya me limasagavulu ka lima na yabaki. Na yaca i tinana o Ifasipa.
2 E caka ca o koya e na mata i Jiova, me vaka na nodra caka ca na veimatanitu e vakasevi ira tani o Jiova e matadra na Isireli.
3 E a tara cake tale o koya na veivanua cecere a sa vakarusa mada na tamana o Esekaia; e vakaduria cake tale na i cabocabo ni soro i Peali, ka cakava tale e dua na matakau ceuceu, me vaka a cakava o Eapi na tui Isireli; ni a qaravi ira na veika buli kei lomalagi ka cuva vei ira.
4 E tara talega na i cabocabo ni soro ena vale i Jiova, ka sa vosa oti kina o Jiova, "Mai Jerusalemi ga Au na biuta kina na yacaqu."
5 E tara talega na i cabocabo ni soro me baleti ira na veika buli kei lomalagi e na loma ni rua na rara vakabai e na vale i Jiova.
6 E vakayacora vei ira na luvena me ra vakamai e na bukawaqa, e cakava talega me daurairai, e vakatevoro, ka i lawalawa vata kei ira na daucurumi yalovelavela, kei na dau sova yaqona. E toro cake duadua na ka ca e cakava e na mata i Jiova, ka vakacudrui Koya kina vakaca.
7 E ya ceuta e dua na matakau i Asira ka sa cakava oti, e na vale ka sa vosa oti kina o Jiova vei Tevita kei Solomoni na luvena, "E na vale mai Jerusalemi talega Au sa digitaka oti mai vei ira na yavusa e Isireli, Au na vakatikora kina na yacaqu me sega ni mudu;
8 "Io Au sa na sega ni qai vakayacora tale vei ira na Isireli mera veilakoyaki mai na vanua Au a sa solia oti vei ira nodra qase – kevaka walega mera qaqarauni me ra cakava na ka kecega Au sa vakarota vei ira, kei na lawa kecega sa vakarota vei ira na Noqu tamata o Mosese."
9 Ia era sega ga ni via vakarorogo, ka sa lari ira o Manasa mera cakava vakalevu tale na ca me vaka na veimatanitu sa vakarusai ira o Jiova e matadra na Isireli.
10 Sa qai vosa o Jiova ena gusudra na Nona tamata na parofita ka vaka,
11 "Me vaka ni sa cakava o Manasa na tui Juta na veika ca vakasisila oqo (e sa toro sobu sara kina na ka ca e kitaka o koya mai vei ira na Amoraiti ka ra liu vei koya, ka sa vakayacori Juta me i valavala ca kei na nona matakau),
12 "Sa tukuna kina vakaoqo o Jiova na Kalou nei Isireli; 'Raica, Au sa kauta mai e dua na kalouca levu e Jerusalemi kei Juta, ia o koya ga e rogoca, e na qasikanunu kina na daligana ruarua.
13 'Au na qai vakadreta e Jerusalemi na wa ni vakarau kei Samaria kei na i vakarau dodonu ni vuvale i Eapi, Ka'u na savati Jerusalemi me vaka e dua e qusia na veleti, me qusia ka vuki vakatoboicutaki koya.
14 'Au na qai biuti koya laivi na kena vo ni Noqu i votavota ka soli ira yani kina ligadra na nodra meca; ka ra na yaco me ra tamata vakacacani ka kovei vakaukauwa mai vei ira na kedra meca,
15 'Baleta ni ra sa cakava e mataqu na ka ca, ka ra sa vakacudrui Au me tekivu mai na gauna era lako tani kina mai Ijipita na nodra qase, me yacova na siga oqo.'"
16 A sa qai vakadavea vakalevu o Manasa na dra ni tamata dodonu, me yacova ni sa vakasinaiti Jerusalemi mai na dua na muana kina dua tale, me vaka ni sa tu nona i valavala ca, sa vakayacori Juta talega me valavala ca, mera cakava na ka ca e na mata i Jiova.
17 Ia na kena vo ni veika e cakava o Manasa na ka kece e cakava, na i valavala ca e a vakayacoraOe sega ni volai tu e na i vola tukutuku ni veigauna me baleti ira na tui e Juta?
18 Sa moce vata kei ira nona qase o Manasa ka sa bulu ena nona yasa ni vale, o ya e nai teitei mai Usa. Sa qai lewa o Emoni me kena i sosomi.
19 A se qai yabaki ruasagavulu ka rua o Emoni e na nona sa mai tui, ka lewa mai Jerusalemi, me rua na yabaki. Na yaca i tinana o Mesulemeci na luve i Arusi na kai Jotipa.
20 Sa dau caka ca o koya e na mata i Jiova, ka ucuya ga na ka e dau cakava na tamana o Manasa.
21 E lakova talega o koya na sala e dau muria voli mai o tamana; ka qaravi ira na kalou matakau ka dau qaravi ira mai o tamana, ka lotu vei ira.
22 E biuti Jiova tani na Kalou ni nodra qase ka sega ni muria na sala i Jiova.
23 Era sa qai bukiveretaki Emoni o ira na nona tamata, ka vakamatei koya na tui ena nona loma ni vale.
24 Ia o ira na lewe ni vanua era sa qai vakamatei ira na i lawalawa era a bukiveretaka na Tui o Emoni. Era sa qai buli Josaia na luvena o ira na lewe ni vanua me kena i sosomi e na i tutu vakatui.
25 Ia na kena vo ni cakacaka i Emoni ka cakava o koya, e sega li ni volai tu ena i vola ni kedra i tukutuku ni veigauna na tui e Juta?
26 Sa qai bulu o koya e na nona i bulubulu e nai teitei e Usa. Sa mani lewa o Josaia me sosomitaki koya.


text:
2 Veigauna
Chapter 7
Ni sa masu oti o Solomoni, sa lako sobu mai na bukawaqa caucaudre mai lomalagi ka kania nai soro e vakamai kei nai soro; ka sa vakasinaita na vale ni soro nai serau i Jiova.
2 Era sa sega ni curu rawa na bete ki na loma ni vale i Jiova, baleta nai serau i Jiova sa vakasinaita tu na vale i Jiova.
3 Ni ra sa raica na luve i Isireli na kena sa lako sobu mai na bukawaqa caucaudre, kei nai serau i Jiova ki na vale ni soro, era sa cuva vakatobuicu ki na qele, ka lotu ka vakacerecerei Jiova, ka vaka: "Ni sa vinaka o Koya, Ni sa sega ni mudu na Nona yalololoma."
4 Sa qai vakacabora na tui kei ira kecega na tamata nai soro e na mata i Jiova.
5 Na tui o Solomoni sa vakacabora mei soro e ruasagavulu ka rua na udolu na bulumakau kei na dua na drau ruasagavulu na udolu na sipi. Sa mani vakatabuya na tui kei ira kecega na tamata na vale ni Kalou.
6 Era sa qarava na bete na nodra i tavi; o ira talega na Livai nai vakatagi ni sere vei Jiova, o koya sa cakava o Tevita me vakacerecerei kina o Jiova, ka tukuna, "Ni sa sega ni mudu na Nona yalololoma," Ena veigauna kecega sa dau vakacabora kina o Tevita na vakavinavinaka. Era sa uvuca na davui na bete era veibasai, ni ra sa tucake na tamata kecega.
7 Sa vakatabuya talega o Solomoni nai karua ni wasewase ni vale ni soro sa tiko yani e liu. Sa vakacabora nai soro kama kei na uro ni soro ni veivinakati. Baleta nai cabocabo ni soro varasa sa cakava o Solomoni sa sega ni rawa ni ciqoma kece nai soro kama, nai soro sila kei na uro.
8 Sa maroroya na solevu o ya o Solomoni me vitu na siga, o ira na Isireli vata kei koya, sa dua na soqoni vinaka mai nai curucuru kei Amaci ki na Bati ni Uciwai mai Ijipita.
9 E nai kawalu ni siga sa dua na soqoni tabu me ra vakananuma kina na vakatabui ni cabocabo ni soro ena vitu na siga kei na kana vata ni vitu na siga.
10 E nai ka ruasagavulu ka tolu ni siga ni ka vitu ni vula, sa vakatalai ira na tamata ki na nodra dui vale laca, ni ra sa marau ka reki e na vuku ni ka vinaka sa cakava o Jiova vei Tevita, vei Solomoni, vei ira talega na Isireli.
11 Sa vakaotia na vale i Jiova o Solomoni kei na vale ni tui; ka sa vakaotia vakavinaka o Solomoni na veika e tubu e lomana me cakava ena vale i Jiova kei na nona loma ni vale talega.
12 Sa qai basika mai o Jiova vei Solomoni e na bogi ka tukuna vua: "Au sa digitaka talega na vanua oqo me Noqu me vale ni soro.
13 "Ni'u sa sogoti lomalagi me kakua ni tau na uca, se vakarota na vodre me vakarusa na vanua, se vakatala yani na vei mataqali mate ca vei ira na Noqu tamata,
14 "O ira na Noqu tamata era sa vakayacani e na Yacaqu kevaka era sa vakamalumalumutaki ira, ka masu ka vakasaqara na Mataqu, ka vuki tani mai na nodra i valavala vakasisila, Au na qai rogoca mai lomalagi, ka vosota na nodra i valavala ca ka vakabula na nodra vanua.
15 "Ia oqo na Mataqu e na rai tiko kei na Daligaqu ena vakatu daliga tiko ki na masu kecega e na vakacabori e na vanua oqo.
16 "Ni'u sa digitaka ka vakatabuya e daidai na vale oqo, me tiko kina na Yacaqu me sega ni mudu; na Mataqu, na Yaloqu e na tiko kina ka me sega ni oti rawa.
17 "Ia o iko, kevaka o na lako voli e Mataqu me vakataki Tevita na tamamu, ka cakava na veika kecega Au sa vakarota oti vei iko, kevaka o na maroroya na Noqui lesilesi kei na Noqu lewa,
18 Au na qai vakataudeitaka na nomu i tikotiko vakaturaga me vaka Au a yalataka vei Tevita na tamamu ka vaka: 'Ena sega ni mudu na tamata me lewa e Isireli.'
19 "Ia kevaka o na vuki tani ka biuta na Noqu i lesilesi kei na Noqu i vakaro o koya Au sa biuta e matamu, ka lako mo qaravi ira na kalou tani ka lotu vei ira,
20 "Au na qai cavuti ira laivi mai na vanua Au a solia vei ira; kei na vale oqo Au sa vakatabuya ki na Yacaqu Au na kauta tani e Mataqu, ka vakayacora me ka ga ni veitalanoa wale vei ira na tamata.
21 "Ia na vale oqo, ka dau vakacerecerei, o ira kecega era lako sivita era na kidroa ka tukuna, 'Na cava e cakava kina o Jiova na ka vakaoqo ki na vanua oqo kei na vale oqo?'
22 "Era na qai sauma, 'Baleta ni ra biuti Jiova na Kalou ni nodra qase, o Koya ka kauti ira tani mai na vanua o Ijipita, ka kabiti ira na kalou tani, ka lotu vei ira ka qaravi ira; o koya oqo sa kauta mai kina o Jiova vei ira na veika ca lelevu oqo.'"


text:
Ai Vakaro Raraba 2
E vakavuvulitaka na iVola i Momani ni “da sa tautauvata kece ena mata ni Kalou,” oka kina “na tamata loaloa kei na tamata vulavula, na bobula kei na galala, na tagane kei na yalewa” (2 Nifai 26:33). Ena itukutuku makawa kece ni Lotu, era sa papitaiso ka ra sa lewe ni Lotu yalodina tiko na tamata duikaikai kei na matatamata duidui ena vuqa na veimatanitu. Ena gauna ni bula nei Josefa Simici, eratou a tabaki kina ki na matabete e vica na tagane loaloa lewe ni Lotu. Ena veigauna taumada ni kena itukutuku, era sega ni dau solia o ira na iliuliu ni Lotu na matabete vei ira na tagane loaloa era vu mai Aferika. E sega ni matata na ibalebale ni ivalavala oqori. Era vakabauta na iliuliu ni Lotu ni gadrevi e dua na ivakatakila mai vua na Kalou me veisautaki na ivalavala oqori ka ra masuta na veituberi. A yaco mai kina na ivakatakila vua na Peresitedi ni Lotu o Sivenisa W. Kimiboli ka vakadeitaki vei ira eso tale na iliuliu ni Lotu ena Valetabu mai Salt Lake ena 1 ni June, 1978. Na ivakatakila oqo e kau tani kece kina na vakatatabu me baleta na matatamata e dau vakayacori tu ena matabete.
Ki Vua e Baleti Koya:
Ena 30 ni Sepiteba 1978, ena ika 148 ni Koniferedi Raraba ni Lotu i Jisu Karisito ni Yalododonu Edaidai, a vakaraitaka kina ko Peresitedi N. Eletoni Tena na iMatai ni Daunivakasala ena Mataveiliutaki Taumada ni Lotu na veika oqo:
Ena itekivu ni June ni yabaki oqo, eratou sa vakaraitaka kina na Mataveiliutaki Taumada ni a ciqoma ko Peresitedi Sivenisa W. Kimiboli e dua na ivakatakila sa vakadonui kina me soli na veivakalougatataki ni matabete kei na valetabu vei ira kece sara na tagane bula kilikili ena Lotu. Sa kerea kina ko Peresitedi Kimiboli me’u mai tukuna ena koniferedi oqo ni ena gauna e ciqoma oti kina na ivakatakila oqo, ka a yaco mai vua ena nona vakanananu vakatitobu kei na masu ena veirumu tabu ena valetabu, a vakaraitaka vei rau na nona daunivakasala, e rau a ciqoma ka vakadonuya. Sa qai vakaraitaki vei iratou na lewe ni Kuoramu ni iApositolo Le Tinikarua, eratou a vakadonuya kece sara, sa qai vakaraitaki vei ira na vo ni Vakaitutu Raraba ka ra a vakadonuya talega.
Sa kerea talega ko Peresitedi Kimiboli me’u wilika na ivola oqo:
8 ni June, 1978
Vei Kemuni kece sara na vakaitutu raraba kei na vakaitutu e veivanua ni matabete ni Lotu i Jisu Karisito ni Yalododonu Edaidai e vuravura taucoko:
Oi Kemuni na Wekaqu:
Me vaka ni da sa vakadinadinataka tiko na kena sa rabailevu tikoga na cakacaka ni Turaga e vuravura, eda sa vakavinavinaka ni ra sa ciqoma tiko na itukutuku ni kosipeli vakalesui mai na lewe ni veimatanitu e vuqa, ka ra sa lewena tiko na Lotu ena iwiliwili ka sa tubu cake tikoga. Oqori, sa vakavuna na kena vakauqeti na lomai keitou ena gagadre me soli vei ira na lewenilotu bula kilikili kecega ena Lotu na galala kei na veivakalougatataki e vakarautaka tu vei keda na kosipeli.
Me da nanuma tiko na yalayala era sa cakava na parofita kei na peresitedi ni Lotu era sa liu vei keitou ni ena dua na gauna, ena nona ituvatuva tawamudu na Kalou, me ra na ciqoma kina na matabete ko ira kece na turaga era bula kilikili, ia ni da vakadinadinataka na nodra yalodina ko ira e sega tu ni vakadonui me soli vei ira na matabete, keimami sa vakatakekere tiko kina vakabalavu ena cikecike ena vukudra ko ira oqo, na wekada lomani, ka keimami dau tiko kina ena vuqa na auwa ena Rumu e Cake ni Valetabu ka kerea tiko vua na Turaga na veidusimaki vakalou.
Sa rogoca na neimami masumasu ko Koya, ka sa vakadeitaka mai ena ivakatakila ni sa yaco mai na siga ka a yalataki balavu tu me ra na ciqoma kina na matabete tabu ko ira kece na turaga yalodina ena Lotu, vata kei na kaukauwa me ra vakayagataka kina na kena dodonu vakalou, ka marautaka vata kei ira na nodra daulomani na veivakalougatataki kece sara ena drodro mai kina, e okati kina na veivakalougatataki ni valetabu. A ka oqo, me ra na tabaki kina ki na matabete ko ira kece na tagane lewenilotu bula kilikili, veitalia na matatamata cava era lako mai kina se na roka ni kuli ni yagodra. Era sa vakaroti kina na veiliutaki vakabete me ra muria na lawatu ena nodra vakatarogi ira vakavinaka sara o ira era vakarau tabaki ki na Matabete i Eroni se Melikiseteki me vakadeitaki ni ra sa sotava na ivakatagedegede ni bula kilikili sa kilai tu.
Keitou sa vakaraitaka raraba yani oqo ena yalobibi me kilai ni sa vakatakila mai na lomana na Turaga me baleta na nodra vakalougatataki na luvena e vuravura raraba era na rogoca na domodra na nona italai sa tu vei ira na dodonu, ka vakarautaki ira me ra ciqoma na veivakalougatataki kecega ni kosipeli.
Ko i keitou na wekamuni dina:
Sivenisa W. Kimiboli
N. Eletoni Tena
Mariana G. Romuni
Na Mataveiliutaki Taumada
Me vaka ni da kila ni sa parofita, daurairai, daunivakatakila, ka peresitedi ni Lotu i Jisu Karisito ni Yalododonu Edaidai ko Sivenisa W. Kimiboli, sa vakaturi kina vei keda, me vaka ni da soqoni tiko ena dua na soqoni kilai me da ciqoma na ivakatakila oqo me vosa ka nona inaki na Turaga. Oi kemuni kece ko ni tokona mo ni vakaraitaka ena nomuni laveta na ligamuni imatau. Ke dua e saqata me vakaraitaka vakakina.
Era sa vakadonuya kece ka sega sara e saqata.
Salt Lake City, Utah, 30 ni Sepiteba, 1978.


text:
TEKIVU VOLITAKI NA TIKITE NI COCA COLA GAMES ENA LOTULEVU QO.
Written by Maikeli Radua on August 9, 2022
Sa na tekivu volitaki tiko ena siga Lotulevu qo na tikite ni sara qito ena 2022 Coca Cola Games.
Vakaraitaka na Fiji Secondary Schools Athletics Association General Secretary o Vuli Waqa, ni ra na vakaitavi tiko e rauta ni 2,500 na gonevuli mai na 135 na koronivuli ena Fiji Finals ena yabaki qo.
Na Granstand tickets e sa na tekivu volitaki tiko ena Fiji Secondary Schools Athletics Association Office ena Mcgregor Rd.
Grandstand tickets e $45-00 ena tolu na siga, Embankment tickets e $12-00 dua na siga, kei na Ground tickets e $10-00 dua na siga.
Na tikite ni Embankment kei na Ground ena volitaki tiko ena siga saraga ni qito e matamata ena HFC Bank Stadium.
Rau jabeni tiko ni Coca Cola Games na koronivuli na Adi Cakobau School kei na Ratu Kadavulevu School.
Coca Cola Games ena vakayacori ena Lotulevu 18th , Vakaraubuka 19th kei na Vakarauwai na i ka 20 ni siga.
Kena i tukutuku matailalai o na rogoca kece ena Vitifm 92.2FM/92.6FM/92.0FM


text:
Wase 85
Na ivakatakila sa soli yani mai vei Josefa Simici na Parofita mai Katiladi, Oaio, ena 27 ni Noveba, 1832. E tauri na wase oqo mai na nona ivola na Parofita vei Viliame W. Felepi ka sa vakaitikotiko mai Inidipenideni e Misuri. A sauma na vakatataro me baleti ira na Yalododonu era sa toki ki Saioni ia era a sega ni muria na ivakaro me ra vakatabuya na iyauqaqa era taukena ka ra se bera kina ni ciqoma na nodra ivotavota vakawa me vaka na kena ivakarau tudei ena Lotu.
1–5, Me na ciqomi na ivotavota vakawa mai Saioni ni sa vakatabui mai; 6–12, Ena solia vei ira na Yalododonu mai Saioni na nodra ivotavota vakawa e dua sa kaukauwa ka qaqa.
1 Sa itavi nei koya sa lesi me vunivola ni Turaga, me vola tiko e dua na itukutuku, kei na dua na aivolatukutuku raraba ni veika kece e yaco tiko mai Saioni me baleta na lotu, ka vakakina me baleti ira era bvakatabuya mai na nodra iyau, ka ciqoma na ivotavota vakawa me vaka na kena ivakarau vakalawa mai vua na bisopi;
2 Ka vakatalega kina na nodra ivakarau ni bula, na itovo ni nodra vakabauta kei na cakacaka; kei ira na vukitani era a qai vukitani ni ra sa ciqoma oti na nodra ivotavota vakawa.
3 Sa veisaqasaqa kei na nona lewa kei na ivakaro ni Kalou me volai vata na yacadra o ira era a sega ni ciqoma na nodra ivotavota vakawa ena avakatatabu, me vaka sa vakadonui ena nona lawa, a solia ko koya, me rawa kina ni ra saumi bikatini na nona tamata, me ra vakarautaki kina ki na siga ni cveisausaumi kei na veivakamai, vata kei ira na tamata ni Kalou.
4 Me kakua talega ni maroroi na nodra ivolatukutuku ni kawa, se me tu ena dua na vanua ka na kunei kina vata kei na ivolatukutuku se itukutuku makawa ni lotu.
5 Me na kakua ni kunei na yacadra, se na yacadra na nodra qase, se ko ira na luvedra ena aivola ni lawa ni Kalou, sa kaya na Turaga ni Lewevuqa.
6 Io, sa kaya vakaoqo na domo lailai amalumu sa vakasolokakana yani ka blaubasikata na ka kecega, ia ena vuqa na gauna sa dau kuretaka na noqu sui ni sa rogo mai na domona ka kaya:
7 Ka na qai yaco, niu na tala yani koi Au na Turaga na Kalou, e dua sa kaukauwa sara ka qaqa, a sa taura e ligana na ititoko ni kaukauwa, sa vakaisulu ena rarama me ubi koya, sa cavuta mai gusuna na vosa, na vosa tawamudu; na lomana sa ivurevure ni ka dina, me vakadodonutaka na vale ni Kalou, ka na tuvalaka tale ga na nodra ivotavota vakawa na yalododonu sa kunei na yacadra, kei na yacadra na nodra qase, kei ira na luvedra, sa volai ena ivola ni lawa ni Kalou;
8 Ia na tamata koya, sa kaciva ka lesia na Kalou, sa dodoka na ligana me vakadodonutaka na akato ni Kalou, ena vakabalei ena moto ni veivakamatei, me vaka e dua na vunikau sa lidika na yaseyase.
9 Ia ko ira kecega sa sega ni volai na yacadra ena aivola ni vakananumi, ena sega na nodra ivotavota dodonu ena siga ko ya, ia era na muduki tani ka ra na vakaivotavota vata kei ira sa tawavakabauta, ena vanua ni btagi kei na vakasequruqurubati.
10 Au sa sega ni tukuna vakai au ga na veika oqo; ia me vaka ni sa tukuna na Turaga, ena vakayacora tale ga ko koya.
11 Ia ko ira ena Matabete Levu, ka vakatalega kina ko ira ena matabete lailai, se ko ira na lewenilotu, ka sega ni kunei na yacadra ena aivola ni lawa, se ko ira sa kunei ni ra sa bvuki tani, se ni ra sa cmuduki tani mai na lotu, era na sega ni vakaivotavota vata kei ira na yalododonu i Koya sa Cecere Sara ena siga ko ya;
12 O koya, ena vakayacori kina vei ira me vaka ka a yaco vei ira na luvedra na bete, io me vaka sa volai tu ena ivola i Esera, wase e rua tikina e onosagavulu kadua kei na onosagavulu karua.


text:
NODA BULA VAKARISITO
Saga na Vuli vaKalou
VUNA E BIBI KINA: O Jiova na Dauniveivakavulici Levu e vakarautaka vei keda na vuli vinaka duadua e sega ni saumi. E vakavulici keda ena sala me vinaka kina noda bula, qai vakarautaki keda meda rawata na inuinui totoka ena gauna se bera mai. (Ais 11:6-9; 30:20, 21; Vta 22:17) Na vuli e vakarautaka o Jiova e vakavulici keda tale ga meda wasea yani na itukutuku ni veivakabulai.—2Ko 3:5.
KA MO CAKAVA:
-
Bucina na yalomalumalumu kei na yalomalua.—Sm 25:8, 9
-
Vakayagataka vinaka na vuli e vakarautaka vei iko o Jiova ena gauna qo, me vaka na itavi ni gonevuli ena soqoni ni lomanimacawa
-
Tekia nomu isausau mo vakarabailevutaka nomu veiqaravi.—Flp 3:13
-
Cakava eso na veisau mo rawa ni marautaka eso tale na vuli.—Flp 3:8
SARAVA NA VIDIO VUTUNIYAU VAKAYALO ENA VEIVAKAVULICI I JIOVA, QAI SAUMA NA TARO QO:
-
Na cava eso na ka dredre era vosota na dautukutuku mera tiko ena Koronivuli ni iTalatala ni Matanitu?
-
E yaga vakacava na Koronivuli ni iTalatala ni Matanitu?
-
Era veitokoni vakacava na lewe ni ivavakoso vei ira na lesi yani?
-
Na cava e vinakati vei ira na via vuli ena Koronivuli ni iTalatala ni Matanitu? (kr 189)
-
Na vuli cava tale ena isoqosoqo o rawa ni saga?